SAD su odbile da pridruže preostalim zemljama u sprovođenju akcija iz Parskog sporazuma o klimi, ali preduzimaju sopstvene akcije da smanje emisiju štetnih gasova, navodi se u fusnoti zajedničke izjave.\n"SAD će nastaviti da se angažuju zajedno s ključnim međunarodnim partnerima na očuvanju jake ekonomije i zdrave životne sredine, na način koji se slaže s našim nacionalnim prioritetima", saopštili su američki zvaničnici.\nItalijanski ministar ekologije Gijan Luka Galeti nazvao je Pariski sporazum o klimi nepovratnim i jedinim instrumentom u borbi protiv klimatskih promena.\nTRAMPE, ŠTA UČINI?! Sve MOGUĆE POSLEDICE nepromišljene odluke američkog predsednika\nNJEGOV KOMENTAR SMO ČEKALI Putin o Trampovoj rizičnoj odluci: "DON'T WORRY, BE HAPPY"\nGaleti je rekao da se ostale države G7 nadaju nastavku "konstruktivnog dijaloga" sa SAD, ali da će insistirati na ciljevima iz Pariskog sporazuma.\nAmerički predsednik Donald Tramp 1. juna je doneo odluku o povlačenju SAD iz Pariskog sporazuma o klimi, poštujući obećanje koje je dao tokom predizborne kampanje.\nTramp je obrazložio da je klimatski sporazum loš za američke radnike, kao i da ga je administracija bivšeg predsednika Baraka Obame loše ispregovarala.


19. januara, 2022 Vesti iz Francuske Napišite komentar\nPotpredsednik sindikata hotelskih i restoranskih profesionalaca Francuske najavio je za France Info da neće proveravati identitet svojih kupaca kako bi se uverili da li je vakcinaciona propusnica zaista njihova jer ne žele da dolaze u sukob sa gostima. Takođe ističu da su na početku trebali da naprave propusnicu sa fotografijom i da nije na njima da ispravljaju njihove greške, piše RT France.\nJean Terlon, potpredsednik ugostiteljskog ogranka Union des metiers et des industries de l’hotellerie (UMIH), objavio je 17. januara na France Info-u da ugostitelji neće proveravati identitet svojih kupaca kako bi se uverili da oni ne pokazuju lažnu propusnicu, nakon usvajanja predloga zakona u Skupštini dan ranije.\nU tekstu je predviđeno da će rukovodioci mesta i delatnosti koje podležu novom sistemu, uključujući kafetere i ugostitelje, moći da provere ove propusnice „kada postoje ozbiljni razlozi da se veruje da predstavljeni dokument nije povezan sa osobom koja je prisutna”. Oni tada mogu da traže od klijenta „zvanični dokument sa njegovom fotografijom“.\nTagovi: Francuska - neće proveravati - sindikat - ugostitelji - vakcinaciona propusnica


Na odvojenim sastancima u Peći, koalicija se srela sa medijima, nevladinim organizacijama i ženskim udruženjima iz svih šest opština u pećkom regionu. Ove godine, koalicija NVO-a počela je sa pripremama blagovremeno kako bi na početku predizborne kampanje aktivisti građanskog društva bili spremni da odigraju svoju ulogu. “Želimo da imamo što veću zastupljenost, što veći broj organizacija kako bi bili uključeni svi oni koji žele da budu deo ovog procesa” istakao je rukovodilac koalicije Ismet Kryeziu na sastanu sa oko 30 nevladinih organizacija iz opština u regionu, koje su iznele svoju spremnost da budu sastavni deo procesa posmatranja izbora.\nNa sastanku je istaknuto da se DD angažuje za to da svakom građaninu bude zagarantovano učešće u glasanju i pošteno prebrojavanje glasova. Na sastanku sa medijima iz Peći od istih je zatraženo da rade što više na obrazovanju birača.\nDemokratija na delu će i ove godine uživati finansijsku podršku USAID-a i drugih ambasada u Prištini, a posmatraće celokupnu predizbornu kampanju i dan izbora angažovanjem 80 dugoročnih posmatrača i oko 3500 dnevnih posmatrača.


Po dva zlata za Luku Manjenčića i Mihajla Malovića! Lagundžić bronzani u sjajnoj trci na 500 metara\nHome > Vesti > Po dva zlata za Luku Manjenčića i Mihajla Malovića! Lagundžić bronzani u sjajnoj trci na 500 metara\nKakav je to samo bio drugi takmičarski dan Kupa Srbije za Luku Manjenčića i Mihajla Malovića. Sjajni juniori, jedan kajakaš, drugi kanuista, osvojili su po dve zlatne medalje na 500 i 1.000 metara! Njihove pobede se nisu dovodile u pitanje obzirom na prednost sa kojom su ušli u cilj. Juniorski kanuisti doneli su još tri medalje, od koje su dve srebrne Luke Trnavčevića i jedna bronza Alekse Trifunovića. Baš iz tog razloga, trka kanuista na 1.000 metara je bila prava poslastica za gledati jer su naši momci pokupili sve tri nagrade!\nOdlična trka, takođe u domenu za prave kajakaške sladokusce, bio je i u seniorski jednosed na 500 metara u kojem se za vrednu bronzu izborio Branko Lagundžić (1:45.8118), inače najmlađi učesnik finala i još uvek mlađi senior po stažu! Trijumfovao je Bojan Zdelar (1:44.8798), drugi je bio Stefan Vekić (1:45.2098), a drugi šabački kajakaš u finalu, Mihalo Subotić, bio je šesti u cilju sa neznatnim zaostatkom u odnosu na takmace (1:47.0758).\nVredni rezultati su i dva šesta mesta Steve Radosavljevića, ali i deveto Aleksandra Petkovskog na 500 metara, obojice među kadetima, jer su to discipline sa najvećom konkurencijom. Dobro su se kotirali i pioniri Sofija Đenadić, Andrea i Mateja Vukašinović, završivši trke od jednog kilometra među najboljih šest.\nBojan Milinković je imao najbolje kvalifikaciono vreme kod seniora (37.6389), na nivou je bio i Nebojša Grujić (38.1299), a još petoro naših takmičara se kvalifikovalo za finale na 200 metara: Dunja Sarić, Katarina Kecman, Aleksandar Petkovski, Steva i Veljko Radosavljević.\nŠto se tiče izbornih trka, Branko Lagundžić i Mihailo Subotić su bili deo četverca koji je bio nešto sporiji u odnosu na pobednički u trci na 500, dok je Mihailo u paru sa Milenkom Zorićem bio treći u K2 na 1.000 metara.\nTokom trećeg, ujedno i poslednjeg dana Kupa Srbije, veslaće se trke na 1000 metara u konkurenciji seniora, kao i finalne trke svih kategorija na 200. Poslepodnevni program donosi i odlučujuće trke u konkurenciji parakajakaša, SUP (veslanje na dasci za u stojećem stavu) i izbornoj trci u disciplini miks parova.\nIZBORNA TRKA K4-500\n2. Stefan Vrdoljak, Branko Lagundžić, Luka Stojkov, Mihailo Subotić\nIZBORNA TRKA K2-1000\n3. Mihailo Subotić - Milenko Zorić\nNebojša Grujić - SENIOR\nBojan Milinković – SENIOR\nDunja Sarić - SENIORKA\nVeljko Radosavljević - JUNIOR\nSteva Radosavljević – KADET\nAleksandar Petkovski – KADET\nKatarina Kecman – KADETKINJA\nLuka Marjanović – 14. mesto SENIOR\nStrahinja Ninković – 16. mesto KADET\n1. Luka Manjenčić - JUNIOR\n6. Mihailo Subotić – SENIOR\n6. Steva Radosavljević - KADET\n7. Katarina Kecman - KADETKINJA\n9. Jana Gojković - JUNIORKA\n9. Aleksandar Petkovski - KADET\n6.(15) B finale - Veljko Dovragović - SENIOR\n5. Andrea Vukašinović - PIONIRKA\n6. Sofija Đenadić - PIONIRKA\n6. Mateja Vukašinović – PIONIR\n6. Steva Radosavljević – KADET\n6. Jana Gojković - JUNIORKA\n2. Luka Trnavčević - JUNIOR\n4. Aleksa Trifunović - JUNIOR\n3. Aleksa Trifunović - JUNIOR\nRezultati 1. i 2. dana Kup Srbije\nStartne liste za 3. dan\n5.02.2022 U izboru „Glasa Podrinja“ – KK „Zorka“ najbolji sportski kolektiv Podrinja u 2021. godini\n31.01.2022 Kontrolna nedelja kroz dijagnostičke i lekarske preglede\n21.01.2022 Upoznavanje i sticanje novih članova kroz Školicu kajaka


Vojsku BiH napušta 1.046 vojnika\nPočetna / Vojsku BiH napušta 1.046 vojnika\nOružane snage BiH u idućih pet godina napustiće 1.046 vojnika i drugih vojnih lica, dok će uniformu do polovine iduće decenije razdužiti još 1.708, a za njihovo zbrinjavanje biće izdvojeno nekoliko miliona KM.\nSavjet ministara BiH usvojio je odluku o udruživanju sredstava budžeta Ministarstva odbrane BiH u višegodišnji projekat tranzicije i zbrinjavanja otpuštenog personala Ministarstva odbrane i Oružanih snaga BiH – Program “Perspektiva”. Usvojena je i informacija o višegodišnjem projektu tranzicije od 2016. do 2020. godine vrijednom 3,24 miliona KM kroz koji će otpuštenim vojnicima na razne načine biti omogućeno uključivanje u civilno društvo. Kroz program “Perspektiva” je u protekle dvije godine otpušteno 116 vojnika, a podaci Ministarstva odbrane i Oružanih snaga BiH o stanju personala, koji su i osnov za planiranje budžeta, pokazuju da će se u procesu tranzicije i zbrinjavanja u ovoj godini naći 84 vojnika, a do kraja 2024. godine ukupno 2.754 lica.\nImajući u vidu da je tranzicija stalni proces i probleme koji ga prate, a koji su uglavnom u vezi sa kašnjenjem u postupku donošenja budžeta institucija BiH, nadležni su se odlučili da pokrenu dugogodišnji projekat tranzicije i zbrinjavanja otpuštenog personala, koji će trajati do 2020. godine.\nZamjenik ministra odbrane BiH Boris Jerinić kazao je da je usvajanje projekta veoma važno i da je usmjeren na eliminisanje uočenih problema u tranziciji i zbrinjavanju otpuštenog personala Ministarstva odbrane i Oružanih snaga BiH, odnosno primjeni programa “Perspektiva”.\n– Ti ljudi su dio sebe ostavili u Oružanim snagama i svaka uređena stvar može nam samo koristiti. Suština je da imamo regulisane propise i da ljudi znaju da nisu sami i da postoji sistem koji je stao iza njih – rekao je Jerinić.\nU Savjetu ministara BiH su naglasili da su podržali odluku i dali odobrenje Ministarstvu odbrane da realizuju program “Perspektiva” da bi bila obezbijeđena pomoć i podrška institucija BiH u reintegraciji osoba otpuštenih iz Oružanih snaga u civilno društvo i njihovo novo zapošljavanje.\nČlan Predsjedništva BiH iz RS Mladen Ivanić najavio je nedavno da će do kraja novembra ove godine biti usvojen dokument “Pregled odbrane BiH”, kojim je predviđeno smanjenje broja vojnika u Oružanim snagama BiH sa 10.000 na 9.200. Planirano je i da će broj vojnih lokacija biti smanjen sa 63 na 57. U sklopu tog procesa Predsjedništvu ostaje obaveza da pokuša da napravi programe modernizacije vojske.\nRazlozi i problemi\nTranzicija i zbrinjavanje otpuštenog personala proistekli su iz procesa reforme odbrambenog sistema.\nVojna služba prestaje zbog zakonskih odredaba i starosnih granica, a sa krupnijim problemima nadležni su se počeli susretati 2010. godine, jer je u proces tranzicije ušao veliki broj vojnika.\nTagsbosna i hercegovina vojska bih\nSmrtnost od karcinoma u Republici Srpskoj blizu 50 posto\nKonstantin Savić: Nisam studirao da me neko pravi budalom


Mentori iz digitalnog sektora pomažu srednjoškolcima da izgrade karijeru – Balkanekspresrb.rs\n19/11/2021 Off By BERB\nInicijativa „Digitalna Srbija“ najavila je besplatan program mentorske podrške „Karijera 4.0“ koji će učenicima specijalizovanih IT odeljenja iz cele Srbije pomoći da donesu odluke o svojim budućim karijerama. Preko 25 mentora iz nekih od najpoznatijih IT kompanija i institucija u Srbiji će u narednim mesecima sa srednjoškolcima podeliti svoja profesionalna iskustva, odgovoriti na pitanja učenika i pomoći im da izaberu fakultet, a kasnije i poslodavca ili oblast u kojoj će pokrenuti sopstveni posao.\nProgram „Karijera 4.0“ je razvijen kao odgovor na analizu koju je Inicijativa „Digitalna Srbija“ sprovela sa učenicima talentovanim za IT za koje se procenjuje da će biti među nosiocima daljeg razvoja digitalne ekonomije naše zemlje. Prikupljena mišljenja i stavovi preko 300 srednjoškolaca iz 17 gradova pokazali su da učenici nemaju dovoljno prilika da se upoznaju sa aktuelnim i poslovima budućnosti i da je tek svaki treći učenik imao prilike da razgovara sa zaposlenima u tehnološkom sektoru kako bi razumeo projekte na kojima rade. Preko 90% njih iskazalo je interesovanje da učestvuje u mentorskom programu koji bi ih povezao sa profesionalcima iz sektora u kome vide sebe u budućnosti.\nMeđu mentorima koje je okupila Inicijativa „Digitalna Srbija“ su stručnjaci iz oblasti kao što su razvoj softvera, telekomunikacije, gejming, upravljanje projektima, biostatistika, marketing, menadžment, biotehnologija, itd. Jedan od mentora biće i Bojan Tadić, rukovodilac inženjeringa u domaćoj softverskoj kompaniji Devtech, koji iza sebe ima bogato iskustvo u programerskom poslu na projektima za globalne klijente, ali i razvoju timova inženjera.\n„Mislim da je jako važno da ljudi imaju kontakt sa industrijom tokom obrazovanja. Meni bi veoma značilo da sam imao osobu kojoj mogu da postavim neka pitanja vezana za put koji sam izabrao. Nadam se da ću motivisati nekoga ili pomoći oko izbora obrazovanja, smerova ili predmeta,“ kaže Tadić i dodaje da smatra da će i sam moći mnogo toga da nauči iz razgovora sa mladim talentima.\nTokom mentorskih sastanaka u okviru Karijere 4.0 učenici će imati prilike da se upoznaju i sa karijernim razvojem uspešnih poslovnih ljudi koji su svoja znanja iz matematike i programiranja primenili u industrijama koje obično nisu viđene kao „programerske“. Među njima je i mentorka Jelena Ljuboja koja se u konsultantskoj kući PwC kao menadžerka u oblasti strateškog savetovanja fokusira na tehnološki i finansijski sektor.\n„Želela bih da pomognem svojim mlađim (i budućim kolegama) da se pronađu i snađu u korporativnom svetu, da podelim sa njima šta će ih možda sačekati na tom putu, kao i da im dam vetar u leđa da budu inovativni, otvoreni, da cene sebe, ali i da imaju realna očekivanja. Dodatno, preko posla će upoznati mnogo divnih ljudi, ukoliko su zainteresovani, uz otvorenost, mogu steći dobre prijatelje, koji ih razumeju i podržavaju na karijernom putu,“ objašnjava Ljuboja govoreći o svojoj motivaciji da se uključi u program.\nDodatna prednost Karijere 4.0 je i to što će se redovni mesečni sastanci sa mentorima odigravati onlajn i time otvoriti podjednaku mogućnost učenicima iz cele Srbije da se upoznaju sa predstavnicima nekih od vodećih IT kompanija u našoj zemlji.\nInicijativa „Digitalna Srbija” poziva učenike četvrtog razreda specijalizovanih IT odeljenja da se upoznaju sa biografijama dostupnih mentora i registruju za program na www.dsi.rs/karijera40 gde će biti upućeni u naredne korake. Napominju da će prvi krug prijava trajati do 1. decembra, ali i da je brzina važna jer će prednost pri izboru mentora imati učenici koji se prvi registruju. Kako se program bude razvijao, lista mentora biće proširena da bi se otvorilo što više prilika za podršku učenicima pred kojima su važne odluke.\nСастанак са градоначелником Санкт Петербурга\nЧиста Србија доноси Крагујевцу 330 километара нове канализационе мреже


Vesti online / Vesti / Hronika / "Albanci od Prištine napravili bojno polje"\n09:29 >> 12:21h\n"Albanci od Prištine napravili bojno polje"\nU predvečerje susreta predsednika Vlade Srbije Aleksandra Vučića i kosovskog premijera Ise Mustafe u Briselu, neredi radikalnog opozicionog pokreta Samoopredeljenje, zbog privođenja osnivača tog pokreta, pretvorilo je Prištinu u "bojno polje", pišu kosovski mediji.\nPristalice "Samoopredeljenja" gađale zgradu policije, a policija odgovorila suzavcem (Foto: Arhiva)\n"Samoopredeljenje" se najglasnije protivi formiranju Zajednice srpskih opština, što je predviđeno briselskim sporazumima, i sa predstavnicima još dve opozicione partije od Mustafe traži da povuče potpis sa tih dokumenata.\nIako je Kurti pušten samo nakon nekoliko sati nakon privođenja, deo prištinskih medija konstatuje da je taj incident bio "mera potencijalnih nemira" na Kosovu.\nTri opozicone stranke, koje se protive formiranju ZSO i sporazumu o demarkaciji sa Crnom Gorom duže vreme prete protestima protiv vlasti i blokiraju rad parlamenta, koji bi trebalo da potvrdi briselske sporazume potpisane krajem avgusta.\nKelani: Povređeno 14 policajaca, trojica u teškom stanju\nU protestima pristalica radikalnog opozicionog pokreta Samoopredeljenje, zbog hapšenja osnivača tog pokreta Aljbina Kurtija, privedeno je 15 osoba, 14 policajaca, od kojh su trojica u teškom stanju i jedan građanin, izjavio je portparol Policije Kosova Baki Kelani. Osam osoba je zadržano u policiji, rekao je Kelani i dodao da je u sinoćnjim demonstracijama načinjena velika materijalna šteta na objektima policije, društvenim i privatnim. Jedno vozilo je spaljeno a nekoliko drugih je oštećeno, preneli su prištinski mediji.\nPrištinska "Koha ditore" navodi da se Priština sinoć pretvorila u "bojno polje" kada su simpatizeri Kurtija gađali zgradu policije, a policija je odgovorila suzavcem.\nKonflikt je okončan tako što je Aljbin Kurti pušten, a okupljenoj masi je rekao da će protesti biti nastavljeni ne samo protiv vlade, već i protiv policije.\n* Aljbin Kurti uhapšen, pa pušten posle nekoliko sati\n* Grozni papir za još grozniji cilj\nSamo čekali povod\nDnevik "Zeri" piše da je hapšenje Kurtija "mera potencijalnih nemira".\n- Trebalo je da se dogodi samo jedan mali alarm 'Samoopredeljenja' kada je njihov lider Kurti uhapšen da stotine demonstranata blokiraju policijsku stanicu u Prištini", navodi list i dodaje da je bilans sinoćnih nemira 14 povređenih policajaca, nekoliko uhapšenih i povređenih demonstranata.\nI dnevnik "Kosova sot" piše o ovom incidentu i navodi da je Priština sinoć bila u haosu nakon hapšenja Kurtija. Navodi i da je Kurti policijskim zvanicnicima rekao da su ga tom prilikom tretirali kao kriminalca a ne kao poslanika.\nList saznaje da su nezadovoljne Kurtijeve pristalice tokom protesta zapalile dva automobila ispred zgrade osnovnog tužilastva.\nMediji su preneli i reagovanje opozicionog lidera Alijanse za budućnost Kosova Ramuša Haradinaja, koji je hapšenje Kurtija okarakterisao kao "političko kidnapovanje" i zahtevao od organa reda da lidera "Samoopredeljenja" i poslanika u parlamentu puste na slobodu.\n"Vlast sve gazi'"\nI lider Inicijative za Kosovo, treće opozicione parlamentarne partije koja se protivi briselskim sporazumima, Fatmir Ljimaj rekao da ovakvo ponašanje vlasti govori da je ona u stanju da gazi sve samo da bi ostala na vlasti.\nLider "Samoopredeljenja" Visar Imeri je rekao da nema nikakve informacije zašto je Kurti "kidnapovan".\nSinoćnji protesti su trajali nešto više od tri sata, a nakon povlačenja demonstranata na prištinskim ulicama je ostala velika kolicina kamenja i drugih čvrstih predmeta.


Narodnom muzeju predata zaostavština Pera i Đura Šoća - Moja Crna Gora\n21/05/2021\tkultura Izvor: antenam.net\nU Ministarstvu vanjskih poslova Crne Gore, danas je Narodnom muzeju predata zaostavština dr Pera Šoća, ministra crnogorske Vlade u izbjeglištvu i njegovog oca Đura Šoća, vojnog komandanta i upravnika vojnog telegrafa Knjaževine i Kraljevine Crne Gore, saopšteno je iz Narodnog muzeja.\nPredmete koji se odnose na ove dvije istaknute ličnosti iz crnogorske istorije, Narodnom muzeju je donirala američka državljanka Lori Šoć, supruga praunuka dr Pera Šoća.\n„Posebnu vrijednost donacije predstavljaju krstaš-barjak Ljubotinjske čete sa natpisom Nikola I i kolekcija odlikovanja koja su za vojne i civilne zasluge dobili Đuro i Pero Šoć.\nĐuro Šoć je bio dugogodišnji upravnik poštansko-telegrafske stanice na Cetinju koji je u činu komandira i upravitelja vojnih telegrafa učestvovao u balkanskim i Prvom svjetskom ratu, gdje je na ratištu u Čajniču 1915. godine proslavio četrdesetogodišnjicu državne službe, što ilustruje jedan od predmeta donacije – telegram kralja Nikole upućen tim povodom. Kao jedan od organizatora Božićnog ustanka komandir Đuro je nosilac i Ordena za pravo, čast i slobodu Crne Gore.\nMeđu odlikovanjima su i odličja njegovog sina Pera, doktora književnosti, publiciste i istaknutog kulturnog poslenika koji je na raznim funkcijma službovao u državnim institucijama knjaževine/kraljevine Crne Gore i obavljao ministarske funkcije u crnogorskoj vladi u egzilu“, piše u saopštenju.\n„Ove donacije su od izuzetnog značaja za Crnu Goru, jer osvjetljavaju dio njene prošlosti, koji je nedovoljno istražen i sa kojom crnogorska javnost nije dovoljno upoznata. Predmeti koji su pripadali ovim istaknutim ličnostima upotpunjavaju narativ crnogorske prošlosti koji čuvaju zbirke Narodnog muzeja.\nNarodni muzej je u posljednje dvije godine dobio nekoliko izuzetno vrijednih donacija, poput 25 dnevnika princeze Ksenije, kao i zaostavštinu crnogorskog diplomate u egzilu Pavla Popovića, što je rezultat predanog rada na afirmaciji institucije koja baštini, čuva i prezentuje crnogorsko nasljeđe“,kazala je, prilikom preuzimanja donacije, direktorica Narodnog muzeja Crne Gore, dr Anastazija Miranović.\nDonacija je realizovana uz pomoć i koordinaciju Ambasade Crne Gore u Vašingtonu. Predmeti će se čuvati u Istorijskom muzeju – dio u Muzeju kralja Nikole i dio u stalnoj postavci.


Antić: Ponuda Nevsuna od Ziđina dobra vest za Srbiju\nTanjug 5. septembra 2018. 14:55\nBEOGRAD – Kompanija Ziđin, strateški partner RTB Bor, najavila je kupovinu i kanadske kompanije Nevsun, koja u Srbiji posluje preko preduzeća Rakita, a tim povodom ministar rudarstva i energetike Aleksandar Antić istakao je da je to dobro za Srbiju, razvoj srpskih rudnika i Borskog regiona.\n„Informisani smo od Ziđina i Nevsuna da je upućena ponuda. Naravno, uzimajući u obzir da je reč o ponudi koja tek treba da bude analizirana i prihvaćena od strane akcionara, ne bih želeo da komentarišem samu transakciju, jer je reč o dve svetske kompanije“, rekao je Antić.\nOn je objasnio da se oba giganta nalaze na berzama i da posluju u okviru vrlo strogih procedura, te da, kako je rekao, nije na politici da komentariše takve kompanijske odluke.\nAntić je istako da je sama ponuda Ziđina još jedan dokaz koliko je ta kompanija u naletu i da razvija svoje projekte širom sveta.\n„Uzimajući u obzir da je Ziđin izabran za strateškog partnera RTB Bor, to je za Srbiju dobra poruka“, naglasio je ministar.\nOn je rekao da je za Srbiju posebno važno što ovim poslom strateški partner RTB Bora pokazuje koliko je naša zemlja važna tačka u njihovim investicionim planovima i koliko oni ozbiljno planiraju da ostanu drugo u Srbiji.\nS druge strane, Antić je rekao da uzimajući u obzir kvalitet ponude, pokazuje da je Nevsun kao kompanija koja posluje u Srbiji snažna i moćna rudarska kompanija, koja ima veliku cenu.\n„To dokazuje sve ono što smo pričali da su u Srbiji prisutne velike moćne rudarske kompanije iz celog sveta, koje imaju jake investicione planove“, istakao je Antić.\nAntić kaže da činjenica da Ziđin kupuje Nevsun u jednom takvom dobrom aranžmanu pokazuje i da je Nevsun, a koji posluje u Srbiji preko kompanije Rakita, ima visoku vrednost, a imovina kanadske kompanije vredna je više od milijardu dolara.\nPodsetio je da Nevsun ima ozbiljne projekte i rudnike u Eritreji, kao i razvojne projekte u Srbiji.\n„Ako se taj projekat realizuje do kraja, i Ziđin zaista postane vlasnik Nevsuna, to je dobro za Srbiju i razvoj svih projekata u Borskom regionu, pre svega vezano za bakar i plemenite metale koji se tamo eksplatišu“, naveo je Antić.\nSve to, kaže Antić, a uzimajući u obzir da Ziđin planira da bude dugoročno prisutan u tom regionu, da rezultat svega toga može biti samo sinergija koja će biti značajna za čitavu istočnu Srbiju i rudarski posao u celini.\nObe strane su, kako je ranije danas saopšteno iz Nevsuna, sklopile konačni sporazum prema kojem će Ziđin izvršiti ponudu za preuzimanje svih emitovanih deonica i sveukupnih deonica u opticaju Nevsuna za 6,00 kanadskih dolara po deonici u gotovini.


Putevi: Bez problema u saobraćaju i na graničnim prelazima - RTV Doboj\nPutevi: Bez problema u saobraćaju i na graničnim prelazima\nNa putevima u Republici Srpskoj jutros se vozi po pretežno suvim kolovozima, bez dužih zastoja i vanrednih ograničenja, a na graničnim prelazima nema zadržavanja, saopšteno je iz Auto-moto saveza Srpske.\nZbog sanacije odrona, na dionici magistralnog puta Karanovac-Crna Rijeka, u mjestu Dabrac, saobraćaj se odvija naizmjeničnim propuštanjem vozila, jednom trakom.\nZbog deminiranja terena na radilištima Klakari Donji osam, 13 i 14 u opštini Brod biće povremenih obustava saobraćaja na dionici magistralnog puta Brod-Odžak, i to radnim danima od 8.00 do 15.00 časova, u intervalima 30 minuta obustave i 10 minuta propuštanja.\nU toku je postavljanje inteligentnih transportnih sistema na auto-putu Gradiška-Banjaluka, zbog čega je izmijenjen režim odvijanja saobraćaja, uz privremeno postavljenu signalizaciju.\nNa dionici magistralnog puta Klašnice dva-Šargovac saobraća se jednom trakom\nzbog izgradnje priključne saobraćajnice za naselje Zalužani.\nU Banjaluci će, zbog radova na novoj kolovoznoj konstrukciji, svaki dan od 7.00 do 18.00 časova biti izmijenjen režim odvijanja saobraćaja u Ulici Trive Amelice, na dijelu od Ulice Mladena Stojanovića do Ulice kralja Petra Drugog.\nRežim saobraćaja izmijenjen je, zbog izgradnje kružne raskrsnice, na dionici regionalnog puta Banjaluka/Rudarska/-Stari Majdan i na spoju ovog puta i ulica Momčila Popovića i Jovana Raškovića.\nNa putevima u Federaciji BiH saobraća SE po suvom i mjestimično vlažnom kolovozu.\nDanas počinju radovi na vijaduktu “Bojnik” A-1, smjer Vlakovo-Jošanica, zbog čega će vozila saobraćati usporeno, jednom trakom.\nNa magistralnom putu Zenica-Nemila, zbog sanacije u tunelu “Vranduk dva”, saobraćaj se odvija naizmjenično, jednom trakom. Zbog povremeno pojačane frekvencije vozila, na ovoj dionici moguća su duža zadržavanja.\nZbog radova u Hrvatskoj zatvoreni su granični prelazi Ivanica-Gornji Brgat i Novi Grad-Dvor, a prelazak je omogućen pješacima i biciklistima.\nIz Auto-moto saveza Srpske podsjećaju vozače da je posjedovanje zimske opreme zakonski obavezno do 15. aprila.


Partizanov veto - Njima ne bi dali Pavlovića ni za 15 miliona evra?! - Sportske.net\nPartizan od sutra dobija još jednog štopera!? Za sada, samo na treninzima...Partizan - Znači li ovaj potez da je Savo definitivno otpisao letošnje pojačanje?Strahinji Pavloviću naglo skočila cena, biće ''vrelo'' u Humskoj!Sejduba Suma se oglasio iz Malija!Sadik govorio za italijanske medije, Miloševiću i Rudiju Garsiji duguje sve!\nZimski prelazni rok sve je bliži, a polako se ''zagreva atmosfera'' oko 18-godišnjeg Partizanovog štopera Strahinje Pavlovića.\nTalentovani defanzivac, koji je jedan od najstandardnijih prvotimaca crno-belih, još letos je bio na pragu inostranog angažmana, ali rimski Lacio je bukvalno upropastio praktično dogovoren posao.\nZnate već za priču kako navodno nije prošao lekarske preglede, zbog čega su Rimljani pokušali da u poslednjem trenutku obore cenu od 5.5 miliona evra, maltene da je prepolove.\nNaravno, u Humskoj na to nisu želeli da pristanu, prekinuli su kontakt sa rimskim klubom, a Pavlović se vratio u Beograd neobavljenog posla.\nŠto je najvažnije, mladi fudbaler i dalje igra na visokom nivou, stekao je i značajno evropsko iskustvo u Ligi Evrope, pa se pre par dana pojavila informacija da će od zime Partizan zainteresovanim klubovima za Pavlovića tražiti čak 15 miliona evra na ime obeštećenja.\n''Telegraf'' je danas došao do novih saznanja na ovu temu i otkriva kako će crno-beli u narednom periodu razmatrati ponude svih zainteresovanih klubova iz inostranstva, OSIM LACIJA!\nPomenuti izvor navodi da posle svega što se dogodilo letos, Rimljanima sada neće vredeti čak ni da ponude više od 15 miliona evra za Pavlovića!?\nDakle, u startu jedna opcija manje za popularnog ''Kalabu'' kada je u pitanju predstojeći prelazni rok.


Za polaznike koji nisu radili na poslovima proizvođača ploča i žele da se obuče\nOsposobljavanje za proizvođača ploča podrazumeva obuku u stolarskim radionicama gde se kandidat obučava za izradu pločastih materijala. Kandidat stiče znanja i veštine o mašinama koje se koriste za izradu ploča i pločastih proizvoda. Zavsno do vrste proizvoda pripremaju mašine, alate i materijale za obradu na mašini, podešavaju noževe, programiraju pomoću računara.\nObuka se vrši u stolarskim radionicama sa kojima Univerzitet sarađuje, a na praksu će polaznik biti upućen u roku od najduže 15 dana od dana upisa. Polaznicima će biti dodeljen mentor koji je predavač praktične nastave i ima dugogodišnje iskustvo u poslovima proizvođača ploča. Polaznik može i sam obezbediti praksu o čemu treba da se izjasni prilikom upisa.\nPre početka obuke, polaznik na Univerzitetu kupuje skripte i dnevnik prakse koji su obavezni za svakog polaznika : Tehnologija zanimanja za proizvođača ploča, Osnovi drvoprerađivačke struke i Bezbednost i zaštita na radu. Iz ovih skripti polaznik uči teoriju koju će mu mentor na licu mesta uz rad objašnjavati. Dnevnik prakse se popunjava prema uputstvima mentora.\nTehnologija zanimanja za proizvođača ploča\nPo uspešno položenim ispitima, polaznik dobija diplomu i sertifikat stručne osposobljenosti za proizvođača ploča sa kojom može raditi u privatnom ili državnom preduzeću na poslovima proizvođača ploča.\nZa polaznike koji su radili ili rade na poslovima proizvođača ploča- provera stručne osposobljenosti\nUniverzitet organizuje proveru stručne osposobljenosti za polaznike koji su radili ili rade na poslovima proizvođača ploča, a nemaju diplomu i sertifikate da su osposobljeni za obavljanje delatnosti.\nZa te polaznike firma treba da izda potvrdu da su radili na poslovima proizvođača ploča najmanje 3 meseca (ili od kada su u radnom odnosu na tim poslovima) i mogu izaći samo na polaganje.\nZa polaznike koji nisu radili na poslovima proizvođača pletarskih proizvoda i žele da se obuče\nOsposobljavanje za proizvođača pletarskih proizvoda podrazumeva obuku u pletarskim radionicama gde se kandidat obučava za izradu proizvoda od pruća. Kandidat stiče znanja i veštine konstruisanja pletarskih proizvoda, upoznaje se sa materijalima koji se koriste, alatima i načinom izvođenja pletarskih postupaka pri izradi pletarskih proizvoda, primenjuje mere bezbednosti i zaštite na radu.\nObuka se vrši u pletarskim radionicama sa kojima Univerzitet sarađuje, a na praksu će polaznik biti upućen u roku od najduže 15 dana od dana upisa. Polaznicima će biti dodeljen mentor koji je predavač praktične nastave i ima dugogodišnje iskustvo u poslovima proizvođača pletarskih proizvoda. Polaznik može i sam obezbediti praksu o čemu treba da se izjasni prilikom upisa.\nPre početka obuke, polaznik na Univerzitetu kupuje skripte i dnevnik prakse koji su obavezni za svakog polaznika : Tehnologija zanimanja za proizvođača pletarskih proizvoda, Osnovi drvoprerađivačke struke i Bezbednost i zaštita na radu. Iz ovih skripti polaznik uči teoriju koju će mu mentor na licu mesta uz rad objašnjavati. Dnevnik prakse se popunjava prema uputstvima mentora.\nTehnologija zanimanja za proizvođača pletarskih proizvoda\nPo uspešno položenim ispitima, polaznik dobija diplomu i sertifikat stručne osposobljenosti za proizvođača pletarskih proizvoda sa kojom može raditi u privatnom ili državnom preduzeću na poslovima proizvođača pletarskih proizvoda.\nZa polaznike koji su radili ili rade na poslovima proizvođača pletarskih proizvoda- provera stručne osposobljenosti\nUniverzitet organizuje proveru stručne osposobljenosti za polaznike koji su radili ili rade na poslovima proizvođača pletarskih proizvoda, a nemaju diplomu i sertifikate da su osposobljeni za obavljanje delatnosti.\nZa te polaznike firma treba da izda potvrdu da su radili na poslovima proizvođača pletarskih proizvoda najmanje 3 meseca (ili od kada su u radnom odnosu na tim poslovima) i mogu izaći samo na polaganje.\nZa polaznike koji nisu radili na poslovima izrađivača muzičkih instrumenata i žele da se obuče\nOsposobljavanje za izrađivača muzičkih instrumenata podrazumeva obuku u stolarskim radionicama gde se kandidat obučava za izradu muzičkih instrumenata od različitih materijala. Na praktičnoj obuci kandidati se upoznaju sa različitim načinima izrade instrumenata, odabiru materijala za izradu od kojih zavisi i kvalitet zvuka instrumenta, vrše popravke oštećenih instrumenata i dr.\nObuka se vrši u stolarskim radionicama sa kojima Univerzitet sarađuje, a na praksu će polaznik biti upućen u roku od najduže 15 dana od dana upisa. Polaznicima će biti dodeljen mentor koji je predavač praktične nastave i ima dugogodišnje iskustvo u poslovima izrađivača muzičkih instrumenata. Polaznik može i sam obezbediti praksu o čemu treba da se izjasni prilikom upisa.\nPre početka obuke, polaznik na Univerzitetu kupuje skripte i dnevnik prakse koji su obavezni za svakog polaznika : Tehnologija zanimanja za izrađivača muzičkih instrumenata, Osnovi drvoprerađivačke struke i Bezbednost i zaštita na radu. Iz ovih skripti polaznik uči teoriju koju će mu mentor na licu mesta uz rad objašnjavati. Dnevnik prakse se popunjava prema uputstvima mentora.\nTehnologija zanimanja za izrađivača muzičkih instrumenata\nPo uspešno položenim ispitima, polaznik dobija diplomu i sertifikat stručne osposobljenosti za izrađivača muzičkih instrumenata sa kojom može raditi u privatnom ili državnom preduzeću na poslovima izrađivača muzičkih instrumenata.\nZa polaznike koji su radili ili rade na poslovima izrađivača muzičkih instrumenata- provera stručne osposobljenosti\nUniverzitet organizuje proveru stručne osposobljenosti za polaznike koji su radili ili rade na poslovima izrađivača muzičkih instrumenata, a nemaju diplomu i sertifikate da su osposobljeni za obavljanje delatnosti.\nZa te polaznike firma treba da izda potvrdu da su radili na poslovima izrađivača muzičkih instrumenata najmanje 3 meseca (ili od kada su u radnom odnosu na tim poslovima) i mogu izaći samo na polaganje.\nZa polaznike koji nisu radili na poslovima izrađivača ramova i žele da se obuče\nOsposobljavanje za izrađivača ramova obuhvata utvrđivanje dimenzija elemenata uramljivanja, pripremu lajsni za uramljivanje i formiranje rama, pripremu paspartua, čuvanje i obradu stakla, pripremu poleđine rama i sastavljanje svih elemenata uramljivanja sa okivanjem rama. Polaznici se upoznaju sa alatima i priborom koji se koristi u svakodnevnom radu, njihovim održavanjem i bezbednim i sigurnim radom.\nObuka se vrši u preduzećima sa kojima Univerzitet sarađuje, a na praksu će polaznik biti upućen u roku od najduže 15 dana od dana upisa. Polaznicima će biti dodeljen mentor koji je predavač praktične nastave i ima dugogodišnje iskustvo u poslovima izrađivača ramova. Polaznik može i sam obezbediti praksu o čemu treba da se izjasni prilikom upisa.\nPo uspešno položenim ispitima, polaznik dobija diplomu i sertifikat stručne osposobljenosti za izrađivača ramova sa kojom može raditi u privatnom ili državnom preduzeću na poslovima aranžera u trgovini.\nZa polaznike koji su radili ili rade na poslovima izrađivača ramova - provera stručne osposobljenosti\nUniverzitet organizuje proveru stručne osposobljenosti za polaznike koji su radili ili rade na poslovima izrađivača ramova, a nemaju diplomu i sertifikate da su osposobljeni za obavljanje delatnosti.\nZa te polaznike firma treba da izda potvrdu da su radili na poslovima izrađivača ramova najmanje 3 meseca (ili od kada su u radnom odnosu na tim poslovima) i mogu izaći samo na polaganje.\nPo uspešno položenim ispitima, polaznik dobija diplomu i sertifikat stručne osposobljenosti za izrađivača ramova sa kojom može raditi u privatnom ili državnom preduzeću na poslovima izrađivača ramova.\nZa polaznike koji nisu radili na poslovima modelara i žele da se obuče\nOsposobljavanje za modelara podrazumeva obuku za izrađivanje predmeta od drveta prema uzorku, dizajniranje novih modela, dorađivanje i popravljanje oštećenih predmeta. Polaznici se upoznaju sa dekorisanjem nameštaja od drveta, izradom elemenata unutrašnje i spoljašnje stolarije, vrstama drveta, greškama i načinima prikrivanja tih nedostataka, alatima i priborima za rad, bezbednim radom.\nObuka se vrši u preduzećima sa kojima Univerzitet sarađuje, a na praksu će polaznik biti upućen u roku od najduže 15 dana od dana upisa. Polaznicima će biti dodeljen mentor koji je predavač praktične nastave i ima dugogodišnje iskustvo u poslovima modelara. Polaznik može i sam obezbediti praksu o čemu treba da se izjasni prilikom upisa.\nPo uspešno položenim ispitima, polaznik dobija diplomu i sertifikat stručne osposobljenosti za modelara sa kojom može raditi u privatnom ili državnom preduzeću na poslovima modelara.\nZa polaznike koji su radili ili rade na poslovima modelara - provera stručne osposobljenosti\nUniverzitet organizuje proveru stručne osposobljenosti za polaznike koji su radili ili rade na poslovima modelara, a nemaju diplomu i sertifikate da su osposobljeni za obavljanje delatnosti.\nZa te polaznike firma treba da izda potvrdu da su radili na poslovima modelara najmanje 3 meseca (ili od kada su u radnom odnosu na tim poslovima) i mogu izaći samo na polaganje.\nZa polaznike koji nisu radili na poslovima autotapetara i žele da se obuče\nOsposobljavanje za autotapetara podrazumeva obuku za „presvlačenje" odnosno tapaciranje sedišta, podova i plafona autobusa, kombija i automobila. Na obuci kandidat se obučava kako da brzo i spretno izvrše zamenu materijala, upoznaje se sa alatom, priborom i materijalima za tapaciranje (eko koža, itison, skaj), da pravilno bira, meri i kroji tkaninu.\nObuka se vrši u autotapetarskim radionicama sa kojima Univerzitet sarađuje, a na praksu će polaznik biti upućen u roku od najduže 15 dana od dana upisa. Polaznicima će biti dodeljen mentor koji je predavač praktične nastave i ima dugogodišnje iskustvo u poslovima autotapetara. Polaznik može i sam obezbediti praksu o čemu treba da se izjasni prilikom upisa.\nTehnologija zanimanja za autotapetara\nPo uspešno položenim ispitima, polaznik dobija diplomu i sertifikat stručne osposobljenosti za autotapetara sa kojom može raditi u privatnom ili državnom preduzeću na poslovima autotapetara.\nZa polaznike koji su radili ili rade na poslovima autotapetara - provera stručne osposobljenosti\nUniverzitet organizuje proveru stručne osposobljenosti za polaznike koji su radili ili rade na poslovima autotapetara, a nemaju diplomu i sertifikate da su osposobljeni za obavljanje delatnosti.\nZa te polaznike firma treba da izda potvrdu da su radili na poslovima autotapetara najmanje 3 meseca (ili od kada su u radnom odnosu na tim poslovima) i mogu izaći samo na polaganje.\nZa polaznike koji nisu radili na poslovima drvolakirera i žele da se obuče\nNa praktičnoj obuci za drvolakirera kandidati se upoznaju sa vrstama i greškama drveta, materijalima i postupcima za otklanjanje i prikrivanje grešaka, struganjem i brušenjem drveta, pripremom površine za lakiranje, lakiranje drvenih površina sa sušenjem i završnim obradama, bojama i lakovima koji se koriste za premazivanje drvenih površina, restauraciju oštećenih drvenih površina.\nObuka se vrši u preduzećima sa kojima Univerzitet sarađuje, a na praksu će polaznik biti upućen u roku od najduže 15 dana od dana upisa. Polaznicima će biti dodeljen mentor koji je predavač praktične nastave i ima dugogodišnje iskustvo u poslovima drvolakirera. Polaznik može i sam obezbediti praksu o čemu treba da se izjasni prilikom upisa.\nPre početka obuke, polaznik na Univerzitetu kupuje skripte i dnevnik prakse koji su obavezni za svakog polaznika : Tehnologija zanimanja za drvolakirera, Osnovi drvoprerađivačke struke i Bezbednost i zaštita na radu. Iz ovih skripti polaznik uči teoriju koju će mu mentor na licu mesta uz rad objašnjavati. Dnevnik prakse se popunjava prema uputstvima mentora.\nTehnologija zanimanja za drvolakirera\nPo uspešno položenim ispitima, polaznik dobija diplomu i sertifikat stručne osposobljenosti za drvolakirera sa kojom može raditi u privatnom ili državnom preduzeću na poslovima drvolakirera.\nZa polaznike koji su radili ili rade na poslovima drvolakirera - provera stručne osposobljenosti\nUniverzitet organizuje proveru stručne osposobljenosti za polaznike koji su radili ili rade na poslovima drvolakirera, a nemaju diplomu i sertifikate da su osposobljeni za obavljanje delatnosti.\nZa te polaznike firma treba da izda potvrdu da su radili na poslovima drvolakirera najmanje 3 meseca (ili od kada su u radnom odnosu na tim poslovima) i mogu izaći samo na polaganje.\nZa polaznike koji nisu radili na poslovima drvostrugara i žele da se obuče\nOsposobljavanjem za drvostrugara podrazumeva obradu drveta skidanjem strugotine. Kandidat siče znanja i veštine o strugovima i njihovoj podeli. Zavisno do vrste proizvoda pripremaju mašine, alate i materijale za obradu na strugu, podešavaju noževe, upoznaju se sa zagrevanjem i hlađenjem pri obradi, numeričkim upravljanjem strugom i programiranjem pomoću računara.\nObuka se vrši u stolarskim pogonima sa kojima Univerzitet sarađuje, a na praksu će polaznik biti upućen u roku od najduže 15 dana od dana upisa. Polaznicima će biti dodeljen mentor koji je predavač praktične nastave i ima dugogodišnje iskustvo u poslovima drvostrugara. Polaznik može i sam obezbediti praksu o čemu treba da se izjasni prilikom upisa.\nPre početka obuke, polaznik na Univerzitetu kupuje skripte i dnevnik prakse koji su obavezni za svakog polaznika : Tehnologija zanimanja za drvostrugara, Osnovi drvoprerađivačke struke i Bezbednost i zaštita na radu. Iz ovih skripti polaznik uči teoriju koju će mu mentor na licu mesta uz rad objašnjavati.Dnevnik prakse se popunjava prema uputstvima mentora.\nTehnologija zanimanja za drvostrugara\nPo uspešno položenim ispitima, polaznik dobija diplomu i sertifikat stručne osposobljenosti za drvostrugara sa kojom može raditi u privatnom ili državnom preduzeću na poslovima drvostrugara.\nZa polaznike koji su radili ili rade na poslovima drvostrugara - provera stručne osposobljenosti\nUniverzitet organizuje proveru stručne osposobljenosti za polaznike koji su radili ili rade na poslovima drvostrugara, a nemaju diplomu i sertifikate da su osposobljeni za obavljanje delatnosti.\nZa te polaznike firma treba da izda potvrdu da su radili na poslovima drvostrugara najmanje 3 meseca (ili od kada su u radnom odnosu na tim poslovima) i mogu izaći samo na polaganje.\nZa polaznike koji nisu radili na poslovima duboresca i žele da se obuče\nOsposobljavanje za duboresca podrazumeva obuku u stolarskim radionicama i ateljeima gde se kandidat upoznaje sa izborom drveta, redosledom koraka u duborezu, pripremom i oštrenjem alata i pribora, korišćenjem sprava za merenje dubine, rezbarenjem, receptima starih majstora za obnovu drveta.\nObuka se vrši u stolarskim radionicama sa kojima Univerzitet sarađuje, a na praksu će polaznik biti upućen u roku od najduže 15 dana od dana upisa. Polaznicima će biti dodeljen mentor koji je predavač praktične nastave i ima dugogodišnje iskustvo u poslovima duborezca. Polaznik može i sam obezbediti praksu o čemu treba da se izjasni prilikom upisa.\nPre početka obuke, polaznik na Univerzitetu kupuje skripte i dnevnik prakse koji su obavezni za svakog polaznika: Tehnologija zanimanja za duborez, Osnovi drvoprerađivačke struke i Bezbednost i zaštita na radu. Iz ovih skripti polaznik uči teoriju koju će mu mentor na licu mesta uz rad objašnjavati. Dnevnik prakse se popunjava prema uputstvima mentora.\nTehnologija zanimanja za duborez\nPo uspešno položenim ispitima, polaznik dobija diplomu i sertifikat stručne osposobljenosti za duborezca sa kojom može raditi u privatnom ili državnom preduzeću na poslovima duborezca.\nZa polaznike koji su radili ili rade na poslovima duborezca- provera stručne osposobljenosti\nUniverzitet organizuje proveru stručne osposobljenosti za polaznike koji su radili ili rade na poslovima duborezca, a nemaju diplomu i sertifikate da su osposobljeni za obavljanje delatnosti.\nZa te polaznike firma treba da izda potvrdu da su radili na poslovima duborezca najmanje 3 meseca (ili od kada su u radnom odnosu na tim poslovima) i mogu izaći samo na polaganje.


Tesla danas predaje kupcima prva vozila proizvedena u NEM\nTanjug 22. marta 2022. 07:53\nBERLIN – Kompanija „Tesla“ će danas isporučiti kupcima prve automobile Model Y proizvedene u gigafabrici u Gruenhajdu, vrednoj 5,0 milijardi evra, koja predstavlja prvi „Teslin“ evropski proizvodni centar i najveće ulaganje u jednu nemačku fabriku automobila u novijoj istoriji.\nSvečanosti će prisustvovati nemački kancelar Olaf Šolc zajedno sa izvršnim direktorom „Tesle“ Ilonom Maskom, koji se nadao da će se ovaj trenutak desiti pre osam meseci, ali lokalne vlasti kažu da je došao relativno brzo za projekat takve veličine, prenosi Rojters.\nS planom zapošljavanja 12.000 radnika, nemačka gigafabrika i fabrika baterija će postati najveći poslodavac u pokrajini Brandenburg, gde se nalazi i nemačko sedište kompanije.\nU punom kapacitetu, fabrika će proizvoditi 500.000 automobila godišnje, znatno više od glavnog rivala Folkdvagena koji je prošle godine prodao širom sveta 450.000 električnih vozila na baterije. Pored toga, drugi „Teslin“ pogon u Nemačkoj će proizvoditi 50 gigavat sati (GWh) baterija za automobile, više nego sve druge fabrike u toj zemlji.\nZa sada, Folksvagen drži primat na evropskom tržištu električnih vozila (EV), s tržišnim udelom od 25 posto u odnsou na „Teslinih“ 13 procenata. Mask je izjavio da će povećanje proizvodnje trajati duže od dve godine, koliko je bilo potrebno za izgradnju fabrike.\nFolksvagen, koji je ove godine već dobio porudžbine za 95.000 baterijskih električnih vozila u Evropi, planira izgradnju nove fabrike EV u vrednosti 2,0 milijarde evra, pored fabrike u Volfsburgu, kao i izgradnju šest fabrika baterija širom Evrope.\nMeđutim, VW će vremenski zaostajati za „Teslom“, budući da planira otvaranje buduće fabrike električnih vozila 2026. godine, a otvaranje prve fabrike baterija 2023.


source.ba | U Hong Kongu uhapšeno 159 učesnika protesta tokom vikenda\nPolicija u Hong Kongu je tokom vikenda uhapsila 159 osoba zbog masovnog nasilja tokom protesta, rekao je u ponedjeljak policijski glasnogovornik.\nMeđu uhapšenim su 132 muškarca i 27 žena, u dobi između 13 i 58 godina, rekao je Tse Chun-chung, glavni nadzornik Podružnice za odnose s javnošću policije, na konferenciji za novinare.\nOni su osumnjičeni za nezakonite okupljanja, posjedovanje ubojitog oružja, te napade na policiju, rekao je Tse, prenosi Xinhua.\nJoš osam osumnjičenih osoba uhapšeno je u ponedjeljak ujutro zbog optužbi za posjedovanje opasnog oružja i kršenja naloga o zabrani suda nakon što su demonstranti poremetili željeznički saobraćaj, rekao je Tse.\nUkupno je do sada uhapšeno 1.117 demonstranata, nakon širokih nemira do kojih je došlo u Hong Kongu od početka juna.


Kon: U Srbiji ima do 3000 zaraženih koronom - NOVA portal\nKon: U Srbiji ima do 3000 zaraženih koronom\nDruštvo Autor:Milena Ilić Mirković24. mar. 202016:25 > 18:10\nNa osnovu brojeva koje sada imamo, možemo proceniti da u Srbiji trenutno ima najmanje 1500 zaraženih koronavirusom, a najviše 3000, rekao je epidemiolog Predrag Kon na koferenciji za novinare u Vladi Srbije.\nPrema poslednjim podacima Ministarstva zdravlja, u Srbiji su u poslednja 24 sata registrovana 54 nova slučaja zaraze koronavirsusom, od čega je polovina hospitalizovana. Ukupno je registrovano 303 slučaja zaraze, od kojih su do sada tri osobe preminule, a njih 15 izlečeno.\nKon je objasnio da će nove mere testiranja, koje podrazumevaju testiranje svih članova porodice zaraženog koronavirusom, kao i svih osoba sa kojima je bio u kontaktu, bez obzira na to da li imaju simptome, dovesti do pronalaženja svih obolelih.\n„Šta to znači da ima do 3000 zaraženih, oni su na neki način prikriveni, a oni jesu među kontaktima obolelog i među onima koji su u njegovoj porodici. Naći ćemo ih, a i sami će se javiti“, rekao je epidemiolog.\nNove mere Vlade podrazumevaju da se svi pacijenti za koje se utvrdi da su oboleli od koronavirusa od sada smeštaju ili u postojeće bolnice, ako imaju teže simptome, ili novoinprovizovane bolnice, što će već sutra postati Beogradski sajam.\nPo Konovim rečima, i oni koji su ranije oboleli, ako se utvrdi da su pozitivni na kronu, moraće da svoje lečenje dovrše u bolnicama koje se prave.\n„Toga ne treba da se plaši niko, to će biti dobro za sve“, naglasio je Kon.\nMinistar zdravlja Zlatibor Lončar rekao je da je Beogradski sajam odabran kao mesto za smeštanje obolelih sa blažim simptomima jer je struka tako odredila.\n“Moraju da postoje posebni ulazi za pacijente, za lekare, sestre, medicinsko osoblje, treba da postoje još neki faktori koji moraju da se ispune da bi to bilo apsolutno bezbedno”, rekao je minstar zdravlja na konferenciji za medije u Vladi Srbije.\nPo rečima Ministra zdravlja, pacijenti sa težim simptomima će za sada biti smeštani u KBC „Dragiša Mišović“, a radi se na osposobljavalju i Zemunske bolnice u koju se prebacuju aspiratori sa Vojnomedicinske akademije (VMA).\nRanije jutros je saopšteno da Vojnomedicinska akademija, prema proceni kineskih epidemiologa, ne može da prima pacijente obolele od koronavirusa, zbog sistema centralne ventilacije, kao da će ta ustanova primati sve ostale pacijente.\nZamenica direktorka Klinike za infektivne i tropske bolesti Ivana Milošević, poručila je građanima da se za sada samo na institutu Torlak rade analize na infekciju koronavirusom, kao i da je planirano osposobljavanje i Kliničkog centra Srbije za to.\nOna je apelovala na građane da testove ne rade u privatnim laboratorijama jer one nemaju adekvatne testove, kao da ne piju nikakve lekove bez konsultacije sa lekarom, jer lekovi koji se pominju kao preventiva za koronu mogu da naštete njihovom zdvalju više od samog virusa.\nMogućnost ponovne zaraze koronom nije isključena\nKon je izjavio je danas da postoji mogućnost da se osoba koja je imala koronavirus ponovo zarazi, ali da bi u tom slučaju infekcija verovatno bila neuporedivo blaža.\n“Vrlo je verovatno da i kod ovog novog virusa može doći do reinfekcija, ali to ne znači da će se to dogoditi iste godine i da će biti ista infekcija. Verovatno će biti neuporedivo blaža, ali da o tome ne spekulišemo sada jer ništa ne znamo”, rekao je Kon.\nZamenica direktora Instituta za javno zdravlje Batut Darija Kisić Tepavčević je rekala da je u svetu, pre svega u Kini, zabeleženo nekoliko slučajeva reinfekcije.\n“Međutim, istraživanja su naknadno pokazala nisku pouzdanost i testova kojima su testirani tako da je i to jedan od osnovnih razloga zašto mi insistiramo na centralizovanom testiranju sa testovima koji su u ovom momentu najviše validni”, rekla je ona.\nbeogradski sajamepidemiologkoronavirusPredrag KonZlatibor Lončar


Mladen Ivanić: Cilj - evropski put ili evropska perspektiva | Frontal\nCilj - evropski put ili evropska perspektiva\nOve godine Dan Republike Srpske dočekujemo sa ne baš previše optimizma i rekao bih ne sa previše dobrim rezultatima. Ovo je vjerovatno bila najteža godina u istoriji Republike Srpske. Najmanje plate, najmanje penzije u regionu, vrlo teška ekonomska situacija, ali ako ništa drugo, politički je stabilno, i sa tog stanovišta možemo biti zadovoljni. Međutim bojim se da nikakvog velikog pomaka, ni u vremenu koje dolazi neće biti, tako da je ovo jedan vrlo težak period koji sada očekuje Republiku Srpsku.\nGlavni problem Republike Srpske jeste ekonomija. Više nema nekih velikih pritisaka na Republiku Srpsku, a sa tog stanovišta nije ni realno očekivati nešto, ali ekonomski problemi su zaista ogromni i bojim se da sadašnja struktura vlasti o tome uopšte ne razmišlja. Nema ni ideje, ni koncepcije i zato nas iduće godine očekuje ustvari isto ono što smo imali posljednjih godinu dana, jedno teško stanje, nedostatak bilo kakve ideje vladajućih struktura i ozbiljni ekonomski problemi. Ni budžet iz prošle godine nije do kraja realizovan, a po prvi put ove godine penzije dolaze nakon Božića, tako da mislim da je to čitav niz stvari koje ne djeluju ohrabrujuće.\nNama bi cilj morao biti evropski put ili evropska perspektiva. Mislim da Republika Srpska ima sve elemente i sve razloge da se čvrsto iza toga bori. Tako je jednostavnije jer sa tog stanovišta lakše će izdržati konkurenciju unutar EU i imati veće mogućnosti za napredak, s druge strane evidentno je da Srbija vrlo ozbiljno gazi prema tome. U skladu sa time i sa nekog opšteg nacionalnog interesa to bi trebao biti cilj, međutim treba puno više napora da se radi, da bi se nešto od toga napravilo i daleko veća posvećenost od one koju iskazuju vladajuće strukture u ovom poslu, tako da to očekujem kao njihovu obavezu u vremenu koje dolazi.


Dragan Filipović, Generali osiguranje - Sve o osiguranju\n25. novembra 2015.\tKo je ko 4,983 Pregleda\nGeneralni direktor i član Izvršnog komiteta\nRođen je 19. novembra 1968. godine u Beogradu. Diplomirao je na Ekonomskom fakultetu Univerziteta u Beogradu.\nKarijeru je započeo 1994. godine u kompaniji Delta Holding, gde je na rukovodećim pozicijama vodio više profitnih centara – Delta DMD (veleprodaja i distribucija), Delta Automoto (zastupništvo i prodaja automobila), Delta Hemija (hemijska industrija).\nOd 2002. do 2010. godine bio je generalni direktor kompanije Delta Maxi, maloprodajnog lanca Delta Holdinga. U tom periodu Delta Maxi ubrzano raste, postaje najpre nacionalni, zatim i regionalni lider u maloprodaji i sa tržišta Srbije širi se na tržišta Bugarske, Albanije, Crne Gore, Bosne i Hercegovine.\nMarta 2011. godine postao je član Izvršnog odbora i zamenik generalnog direktora Generali Osiguranja Srbija, kao i direktor prodajne sile neživotnog osiguranja i razvoja proizvoda. Istovremeno je imenovan za potpredsednika Delta Holdinga i odgovoran je za pregovore o strateškim partnerstvima kompanije u njenim osnovnim delatnostima. Od 2012. član je Izvršnog komiteta Generali Osiguranja Srbija sa istim nadležnostima. Član je Odbora direktora i Izvršni direktor Društva za upravljanje dobrovoljnim penzijskim fondom Generali.\nDobitnik je više značajnih priznanja kao što su priznanje za menadžera godine za poslovnost i kreativnost za 2003. godinu Kluba poslovnih novinara Beograda i Međunarodnog priznanja za kvalitet (Ženeva, 2008). Oženjen je, otac dve kćerke.\nPrethodni tekst Nataša Marjanović, Generali dobrovoljni penzijski fond\nSledeći tekst Dunav osiguranje: specijalna zimska ponuda paketa putnog i putničkog zdravstvenog osiguranja


Nezavisno udruženje novinara izabralo je na izbornoj skupštini novinara Željka Bodrožića za svog novog predsednika.\nNa skupštini u subotu glasalo je 117 članova NUNS-a, Bodrožića je podržalo 106, dok je nevažećih bilo 11 listića. Usvojen je i izveštaj o radu.\nBodrožić se zahvalio na ukazanom poverenju i rekao da će se u narednom periodu NUNS suočiti sa "narastujućim problemima na medijskoj sceni" i nastaviti dalji aganžman na odbrani medijskih sloboda, prenose mediji.\nBodrožić je pre glasanja rekao da je NUNS udruženje koje je od osnivanja svakoj vlasti bilo konfrontirano, jer se od prvog dana zalaže za slobodu izražavanja i mišljenja i novinarska prava.\nNajavio je da će članstvo NUNS-a u narednom periodu obići sva mesta širom Srbije u kojima to udruženje ima svoje poverenike, kako bi se njihov rad osnažio kroz pronalaženje projekata za njih.\n"Mi se nalazimo pod režimom koji u mnogome podseća na onaj iz '90-ih godina prošlog veka, samo što sad nema rata i pucanja. To je razlog da se zbijemo i ojačamo udruženje, uprkos svim podmetanjima svih ovih godina", kazao je Bodrožić.\nGovoreći o problemima sa Medija centrom, Bodrožić je rekao da je to dugo godina bio teret NUNS-a i da je udruženje kao osnivač brinulo kako da pokrije gubitak MC-a. NUNS je, nastavio je, godinama plaćao kiriju za Medija centar, koji taj novac nije vraćao, pa je nastao dug zbog kojeg je udruženje moralo da pozajmi novac od firme Dragana Đilasa "Multikom", ali da ta sredstva nisu potrošena za ono za šta su uzeta.\nBodrožić je naveo da je dug NUNS prema gradu Beogradu narastao na 7,5 miliona dinara i da je napravljen dogovor o reprogramu koji predviđa da bi se uplatom od četiri miliona izbrisao celokupan dug, a rešenje je bilo prodaja osnivačkih prava Demostatu. Rekao je da će 2,8 miliona biti uplaćeno odmah, a 1,2 miliona iz dividende, nakon što je NUNS izabrao "manje loše rešenje, jer ima izvršitelje pred vratima".


Međunarodni odnosi | Testiranje za stipendije\nStudijski program Međunarodni i javni odnosi na Internacionalnom univerzitetu u Sarajevu (IUS) je nastao kao rezultat pridavanja velike važnosti interdisciplinarnim studijama u društvenim naukama. Program je organizovan na bazi kombinacije perspektiva analitičkih materijala i sredstava unutar sociologije, političkih nauka, ekonomije, međunarodnih odnosa i historije.\nStudenti mogu da biraju između relativno disciplinskih specijalizacija iz evropskih studija, strateških studija ili da se odluče na više interdisciplinarne i tematske oblasti kao što su: politički pokreti, globalizacija, etnički konflikti, balkanske i evropske studije.\nStudijski program Međunarodni i javni odnosi nudi studije za dodiplomske studente s primarnim interesom u međunarodnim i regionalnim studijama. Oblast međunarodnih odnosa se sastoji od izučavanja historije, politike, ekonomije, kultura regionalnih sistema širom svijeta, međunarodne ekonomije, uzroka i posljedica ratova i uslova za mir, uloge velikih međunarodnih sila i drugih država u svjetskim tokovima, uloga koje igraju pojedinci i grupe u kreiranju međunarodnih sukoba i kooperacija.\nCilj Programa je da studenta osposobi da bude u stanju da razumije i koristi glavne koncepte, pristupe i teorije u izučavanju međunarodnih odnosa, kao i da analizira, interpretira i evaluira kretanja u svjetskoj politici.\nDodiplomski studij iz oblasti međunarodnih odnosa daje studentu širok spektar znanja koje on može da korisiti u raznim oblastima svog djelovanja. U slučaju da student odabere međunarodne odnose za dodiplomski studij, na njemu će sticati znanja iz oblasti političke ekonomije, političkih nauka, sociologije, historije, poslovanja, međunarodnih odnosa i diplomatije, međunardnih organizacija itd. Ovaj multidisciplinarni pristup će pripremiti studenta za razna zanimanja kao što su: diplomatija, novinarstvo, analitičar i ekspert u oblasti inostranih poslova itd. Diplomanti međunarodnih odnosa također su u stanju naći posao u javnim i privatnim sektorima, regionalnim i međunarodnim organizacijama, kao i u vladinom i nevladinom sektoru.


Uvod – Srpski ratni zarobljenici\nOvi vojnici i civili su bili smešteni u različitim logorima svuda širom zemlja. Pošto je rat završen 11. novembra 1918. luka u Roterdamu je korišćena da bi se vojnici sa borbenih polja vratili u svoju domovinu što je važilo i za ratne zarobljenike. Na osnovu holandskih novina u januaru 1919. godine ukupno 222.347 ratnih zarobljenika je došlo iz Nemačke od kojih je 202.250 napustilo zemlju do sredine januara. Među svim tim zatvorenicima bilo je i 4.316 Srba, od kojih je 1.160 preko Enšedea krenulo ka domovini. Do 15 januara je na ovaj način njih 130 napustilo zemlju.\nU januaru 1919. godine španska groznica je izbila među ovim zatvorenicima, od kojih su mnogi bili slabi i bolesni posle više od četiri godine od mobilizacije. Posebno zbog činjenice da je do tada već 4.186 Srba u Holandiji već učestvovalo u Balkanskim ratovima u godinama pre izbijanja Prvog svetskog rata. Između 11. januara i 7. februara 1919. godine, odnosno u periodu od četiri sedmice 86 srpskih vojnika je umrlo u Holandiji zbog groznice. Još pet Srba je umrlo u Holandiji zbog različitih uzroka pre sredine januara 1919.\nSvi su sahranjeni u Holandiji (Barneveld (Garderen: 29), Najmegen(21), Loneker (Enšede: 17), Dordreht (15), Hengelo (3), Roterdam (2), Borger (2), Amersfort (1) i Niv Berta (1)). Počevši od 1920-ih Kraljevina Srba, Hrvata i Slovenaca je počela sa koncentrisanjem svojih ratnih grobova na različitim mestima gde su mnogi Srbi umrli, kao što su Zejtinlik, Vido, Olomouc, Jindrihovice (na mestu Austrijskog koncentracionog logora Hajnrihsgrin).\nPostojali su planovi da se tu smeste i kosti Srba, koji su umrli u Holandiji. Prema holandskom zakonu nešto je moralo biti urađeno da bi se sačuvali grobovi da ih vlasti ne bi ispraznili (koji su zadržali pravo da povrate te grobove kada prođe od 10 do 20 godina posle sahranjivanja, a u slučaju da se ne pojave rođaci da ih preuzmu).\nPutem Jugoslovenskog Generalnog konzulata u Roterdamu uspostavljeni su kontakti sa holandskim vlastima da se tela ekshumiraju i da se ostaci transportuju na srpsko Polje časti u Tije, blizu Pariza. Generalni konzulat je kontaktirao različite opštine u Holandiji zbog ekshumacije, kao i legacije u Briselu i Parizu sa ciljem da se organizuje transport preko Rozentala.\nU novembru 1937. godine postalo je jasno da neće biti dovoljno mesta na Polju časti u Tiju, i da će se pomrtni ostaci transportovati u mauzolej u Jindrihovice, tadašnju Čekoslovačku. Ukupno 88 mrtvačkih sanduka je ekshumirano u maju 1938. godine, zatim dovezeno u Najmegen, gde su posmrtni ostaci smešteni u limene sanduke. Ujutru 18. maja 1938. godine, transport je došao do holandsko-nemačke granice kod Vilera/Kranenburga, gde je 88 kovčega predato Nemcima, koji su ih primili uz pune vojne počasti. Odatle je transport nastavio put mauzoleja, gde je 88 od 91 srpski vojnik koji su umrli u Holandiji konačno pronašlo mesto počinka.\nOd četiri tela koja nisu ekshumirana 1938., samo za jedno u Niv Berti se zna da još uvek postoji. Jedno telo je verovatno bilo ekshumirano pre 1938. godine i postoji velika verovatnoća da se isto desilo sa jednim grobom u Borgeru.\nBrošura: Srpski vojnici umrli u Holandiji 1917-1919\nDecembra meseca 2016, holandska ambasada u Beogradu je izdala brošuru o srpskim vojnicima koji su preminuli u Holandiji od posledica španskog gripa. Sada uz pomoć Udruženja potomaka ratnika 1912-1920 iz Požarevca ovo izdanje je prevedeno i na srpski.\nBrošuru možete preuzeti ovde:\n“Sprski vojnici umrli u Holandiji 1917-1919”


Američki general Edwards preuzeo dužnost komandanta NATO-a u Sarajevu\nCeremonija primopredaje komandne dužnosti u NATO Štabu Sarajevu\nSjevernoatlantski savez (NATO) ostaje trajno predan Bosni i Hercegovini i nastavit će pružati podršku neophodnim reformama, jer stabilna Bosna i Hercegovina je od izuzetne važnosti za mir i stabilnost u regionu, podvučeno je to na ceremoniji primopredaje komandne dužnosti u NATO štabu u Sarajevu, prenosi Fena.\nBrigadni general William J. Edwards (Kopnena vojska Sjedinjenih Američkih Država) preuzeo je dužnost od dosadašnje komandantice, brigadne generalice Marti J. Bissell (SAD).\n"NATO u Sarajevu već 15 godina pomaže Bosni i Hercegovini da stvori bolju budućnost i nastavit će to raditi i u budućnosti. Predani smo stabilnoj, sigurnoj Bosni i Hercegovini danas i sutra", poručio je komandant Združenih savezničkih snaga u Napulju, admiral James G. Foggo, podsjećajući na historijat prisustva NATO-a u BiH.\nBrigadni general William J. Edwards izrazio je spremnost da nastavi razvijati partnerstvo s državom Bosnom i Hercegovinom.\n"Cilj nam je nastaviti sa vašim partnerstvom kako bi se obezbijedila stabilnija i sigurnija BiH", poručio je general Edwards.\nBrigadna generalica Marti J. Bissell smatra da se BiH mora osloboditi balasta prošlosti da bi krenula naprijed.\n"Sada kada odlazim iz BiH sve više i više vjerujem da svaki građanin BiH želi iste stvari...mir, prosperitet, slobodu izbora, slobodu da glasa i živi u zemlji gdje će mu porodica biti sigurna i zaštićena", kazala je Bissell.


Prve fotografije Milorada Dodika nakon navodne tuče s Draganom Lukačom; Šta je to lideru SNSD-a na obrazu? (FOTO) Šta je istina o navodnim sukobima unutar vladajuće stranke u RS-u, ostaje da se vidi, no zanimljivo je da se na fotografijama koje je objavio SNSD, vidi oteklina na obrazu lidera stranke.\n19. 07. 2021. u 13:50 Face.ba\nProslavi Aktiva žena banjalučkog Odbora SNSD-a prisustvovali su najveći zvaničnici Republike Srpske. Među glavnima - Željka Cvijanović, predsjednica RS, ministar zdravlja Alen Šeranić, direktor UKC-a Vlado Đajić... poslanici SNSD-a, kao i lider te stranke i član Predsjedništva BiH Milorad Dodik te ministar unutrašnjih poslova RS-a Dragan Lukač.\n- Prema informacijama koje sam dobio iz više izvora, prije nekoliko dana ponovo su se žestoko verbalno sukobili Dragan Lukač i Milorad Dodik, koji su duže vremena u veoma lošim odnosima, a nakon žestoke svađe i prepirke, došlo je i do fizičkog sukoba, a incident se dogodio u zgradi SNSD-a na Rosuljama - kazao je Vukanović jučer. Danas je nastavio iznositi nove detalje o navodnom sukobu, a otišao je i korak dalje kazavši da je, prema njegovim saznanjima, Dodik snimao vilicu, prenosi Slobodna Bosna.


LIKOVNI KONKURS: Promeni klimatske promene, sačuvaj planetu! : Nadlanu.com\nLIKOVNI KONKURS: Promeni klimatske promene, sačuvaj planetu!\nObjavljeno 20. mar 2015. / 12:54:25\nU okviru inicijative Sat za našu planetu 2015, WWF-Svetski fond za prirodu poziva učenike osnovnih škola da i ove godine učestvuju u likovnom konkursu „Promeni klimatske promene, sačuvaj planetu“. Ove godine, konkurs i izložba će se odvijati putem fejsbuk stranice WWF-Svetskog fonda za prirodu u Srbiji.\n“WWF dosta radi na polju edukacije kako bi mladi ljudi postali aktivni građani koji izražavaju svoje mišljenje u javnosti i motivišu druge da doprinesu u zaštiti planete. Izuzetno nas inspiriše, što grupa mladih ljudi, koji se na kreativan način bave ovom temom postaje sve veća iz godine u godinu i to nam daje nadu da ovu planetu ostavljamo u dobrim rukama”, izjavila je Aleksandra Stamenković iz WWF-Svetskog fonda za prirodu.


Vesti online / Vesti / Svet / Svi životi vođe Boko Harama: Šest puta ga proglasili mrtvim, šest puta "vaskrsao"\nSvi životi vođe Boko Harama: Šest puta ga proglasili mrtvim, šest puta "vaskrsao"\nVođa islamističke grupe Boko Haram Abubakar Šekau, objavio je novi snimak kojim odbacuje tvrdnje svetskih medija da je pre mesec dana smrtno ranjen u Nigeriji, što je šesti put da demantuje sopstvenu smrt.\nJoš jednom stao pred kamere da demantuje svoju smrt: Abubakar Šekau\nBBC podseća da je Abubakar Šekau preuzeo vođstvo Boko Haramom 2009. godine nakon smrti Muhameda Jusufa, osnivača grupe.\nMediji su 2009. godine javili da je Šekau ubijen tokom sukoba nigerijskih snaga bezbednosti i Boko Harama. 2010. godine Šekau je objavio video snimak intervjua u kom je priznao da je ranjen u butinu ali da se oporavio.\n* VIDEO: Boko Haram napravio Nigeriji štetu od 9 milijardi dolara!\n* Masakr Boko Harama: Mačetama ubili uspavane meštane\n* Masakr u Nigeriji: Boko Haram ubio 2.000 ljudi\n2013. godine, u avgustu, on je ponovo proglašen mrtvim posle napada na sklonište njegove grupe u šumi Sambisa na severoistoku Nigerije. Već u septembaru 2013, Šekau je opet objavio snimak kojim dokazuje da je živ.\n2014. je nigerijska vojska objavila da je Šekau ubijen, ovaj put od strane vojske Kameruna, za vreme bitke sa Boko Haramom oko sela Konduga severno od Majduguri. Kamerunska vojska je potvrdila ovu vest i na društvenim mrežama objavila fotografiju beživotnog tela Šekaua. Lokalni mediji su objavili da je mrtav čovek sa fotografije uljez. U oktobru 2014, on se ponovo pojavljuje na video snimku u kom se ruga onima koji su poverovali da je mrtav.\nU avgustu 2015, predsednik Čada, Idris Debi, je tvrdio da je lideru Boko Harama odsečena glava i da je Šekau zamenjen novim liderom. Sledećeg avgusta 2015, on objavljuje audi snimak u kom saopštava da je živ i da je i dalje lider ove islamističke grupe.\nU avgustu 2016, nigerijsko vazduhoplovstvo objavilo je da je Šekau smrtno ranjen prilikom vazdušnog napada. Pre dva dana, vođa Boko Hrama, Abubakar Šekau, objavljuje nov video snimak na kom se pojavljuje kao živ i zdrav.\nČeta Nvanze, ekspert za bezbednost i osnivač SBM obaveštajne službe, smatra da ekstremistička grupa koristi Šekau kao "prepoznatljiv brend" koji koriste za dobijanje spoljnih reakcija i informacija.\n- Ove tvrdnje o smrti i oživljavanju Šekau štete kredibilitetu nigerijske vojske. Ovo je gerilski rat ne konvencionalna borba i komunikacija je važna - rekao je Nvanze.\nSVET Kamerun: Džihadisti iz Boko Harama ubili 70 civila\nSVET Još jedan masakr Boko harama: Džihadisti ubili najmanje 150 ljudi\nSVET Nastavljen teror: Boko Haram oteo 80 osoba, pretežno dece\nSVET Nigerija: Islamisti spalili žive hrišćane\nSreda 28.09.2016. 13:10\nOvaj crn/cuga je rodjeni brat usaudarne pesnice oni se medjusobno zadovoljavaju!


KRUŠEVAC.LINK | Kruševac - vesti i informacije - Part 299\nU Srbiji će danas biti promenljivo oblačno, u većini mesta sa dužim periodima sunčanog vremena. Samo posle podne i uveče ponegde je moguća kratkotrajna kiša ili pljusak, uglavnom na istoku i u planinskim predelima, saopštio je Republički hidrometeorološki zavod. Duvaće slab i umeren vetar, na istoku i na planinama povremeno i jak, severozapadni. Jutarnja temperatura […]\nNa osnovu Sporazuma o projektu energetske efikasnosti i upravljanja energijom u opštinama u Srbiji, danas je u Beogradu potpisan Sporazum o sprovođenju projekta između Ministarstva rudarstva i energetike (ministar Aleksandar Antić) i Vlade Švajcarske konfederacije (Ambasador Philippe Guex). Na osnovu projekata kojim su aplicirali, u oštroj i brojnoj konkurenciji, odabrani su gradovi Kruševac, Užice, Paraćin […]\nU Srbiji će ujutro biti hladno, mestimično sa slabim prizemnim mrazem, a tokom dana sunčano i malo toplije vreme, saopštio je RHMZ. Duvaće slab do umeren vetar. Jutarnja temperatura biće od nule do sedam stepeni, a najviša dnevna od 19 do 23 stepena. U Srbiji je u četvrtak uz prolazno naoblačenje ponegde moguća slaba kratkotrajna […]\nPovodom predstojećih izbora za predsednika Republike Srbije, Republička izborna komisija (RIK), polovinom marta formirala je radna tela, kao pomoćne organe Komisijama i biračkim odborima, kako bi predstojeći izbori protekli na Zakonom propisan načina, ističe načelnik Gradske uprave Kruševac, Ivan Anđelić. Radno telo za sprovođenje izbora u Kruševcu broji 10 članova. Devetoro članova je na predlog […]\nU Srbiji će jutro biti hladno sa slabim mrazem, a tokom dana pretežno sunčano i malo toplije vreme, uz slab vetar, saopštio je RHMZ. Jutarnja temperatura biće od minus tri do dva stepena, a najviša dnevna od 15 do 20 stepeni. Očekivane biometeorološke prilike biće relativno povolјne za većinu hroničnih bolesnika, uz umerene aktivnosti tokom […]


Град Нови Пазар - Gradonačelnik Mahmutović ,,Pokusaj destabilizacije grada nije uspeo"\nGradonačelnik Mahmutović ,,Pokusaj destabilizacije grada nije uspeo"\nGradonacelnik Novog Pazara Meho Mahmutovic ocenio da je protestni skup koji je u utorak organizovao glavni muftija Islamske zajednice u Srbiji Muamer Zukorlic ispred zgrade lokalne samouprave njegov pokušaj destabilizacije ove ustanove i grada.\nOn se u prisustvu odbornika vladajuce vecine u Skupštini Novog Pazara zahvalio gradjanima koji su ostali suzdržani i pokazali da politika nestabilnosti i destabiizacije u ovom gradu ima samo oko 150 pristalica.\n"Njegov pokušaj destabilizacije grada nije uspeo, jer se se skupu odazvalo oko 150 naivnih ljudi, pred kojima je pogrdnim recima želeo da destabilizuje i ovu instituciju. Mi mu to nikada necemo dozvoliti, ali ni narod koji je prepoznao njegovu politiku licnog interesa", rekao je Mahmutovic.\nOn je istakao da sve što se ne donosi u skupštinskoj prostoriji, nego na ulici, ne predstavlja politiku i demokratiju.\n"Njega ne interesuje vera, nacija, grad ili bilo šta drugo. Opterecen je ministrom Rasimom Ljajicem i gradonacelnikom, a Ljajic je doprineo da se u Novom Pazaru poslednjih nekoliko godina, pored teške ekonomske krize, nešto uradi", rekao je Mahmutovic. On je istakao da nosioci vlasti u ovom gradu pokušavaju da ga stabilizuju, infrastrukturno preurede i da daju nadu ljudima u ovim teškim vremenima.


Počela sa radom ePijaca Srbije - Sirmiuminfo\nSremska Mitrovica – Ministarstvo poljoprivrede je pokrenulo rad platforme portal ePijaca Srbije (Elektronska pijaca Srbije), a sve u cilju da se omogući proizvođačima kvalitetne hrane direktan kontakt sa potrošačima u gradskim sredinama, širom Srbije. Imajući u vidu trenutnu situaciju i ograničenost kretanja, platforma treba donekle da zameni postojeće sisteme distribucije i omogući potencijalnim kupcima lako povezivanje sa proizvođačima.\nPutem ePijace svi zainteresovani građani mogu, uz jednostavnu registraciju, da kupe najraznovrsnije voće, povrće, meso, sireve, mleko, jaja, med, kao i niz drugih tradicionalnih srpskih prehrambenih proizvoda. Poručena roba im može biti isporučena direktno od strane proizvođača, ali i pomoću brojnih kurirskih službi.\nLako za primenu, klikom na „Pretraži” ulazite na interaktivnu kartu Srbije sa preko 400 registrovanih i mapiranih ponuđača (ponuda svakog momenta raste) i sa leve strane se otvara pretraživač po kategorijama proizvoda i regionima. Dovoljno je da kliknete na željenog proizvođača i da pogledate asortiman proizvodnje.


Mašinska škola dobila 3D štampač - Ozonpress :: internet portal\nZahvaljujući donatorima Mašinsko saobraćjna škola u Čačku dobila je 3D štampač koji će služiti za sticanje praktičnih znanja učenika ove škole. Štampač je nabavljen uz podršku donatora, zahvaljujući kojima škola uspeva da prati savremene tehnologije i da uspešno obuči učenike.\n-3D štampač smo nabavili pre pre mesečak dana, zahvaljujući donatorima. Njegova funkcija je da na osnovu 3D modela koji radimo u odgovarajućim programskim paketima i koje rade učenici IV stepena izmodeliramo deo, a onda ga napravimo od plastike ili žice, i deca mogu da vide kako to izgleda. Naravno, na štampaču se mogu raditi radovi koji imaju upotrebnu vrednost a ne samo edukaciju. Štampač je preteča štampača koji će se uskoro masovno proizvoditi za metal. I to je suština. Svi detalji koji se teško mogu uraditi na CNC mašini, ima i takvih, oni se 100 posto mogu odraditi na 3D štampaču. Ne postoji šta se ne može uraditi,samo je pitanje da li znate da odradite model i da na kraju generiše taj G kod na osnovu koga radi 3D štampač, objašnjava profesor mašinske grupe predmeta Dragan Mihajlović.\nMašinsko saobraćajna škola i do sada je imala najbolje kabinete za sticanje praktičnoh znanja u oblasti mašinstva i soabraćaja, a dobar deo učenika praktičnu nastavu obavlja u čačanskim preduzećima, a prva su škola koja je uvela dualni smer koji školuje radnike za tekstilnu industriju.\nMarko 20/04/2018 u 11:31 Odgovorite\nOvaj mučenik od profesora mi je predavao, on prvi ne zna ništa oko modeliranja, zato deco naša samo napred, ovakvi vam ne mogu preneti znanje, zato sami učite i istražujte…\nPetar 20/04/2018 u 12:58 Odgovorite


GSP dobio 10 srpskih mercedesa - Ekonomske Vesti\nGSP dobio 10 srpskih mercedesa\n24. sep. 2015 Andrija Matić 0 Comments Aleksandar Vićentić, Aleksandar Vučić, autobus, GSP, Ikarbus, Mercedes, Siniša Mali, Željko Milković\nPredsednik Vlade Republike Srbije Aleksandar Vučić izjavio je danas, prilikom primopredaje 10 novih autobusa Ikarbusa Gradskom saobraćajnom preduzeću Beograd (GSP), da su ova domaća vozila pokazatelj da Srbija sa svojom industrijom može da bude konkurentna u svetu.\nVučić je, istakavši da je to istovremeno i dokaz da možemo da napredujemo u mnogim oblastima, izrazio očekivanje da će Ikarbus ubuduće raditi još bolje i zaposliti više radnika.\nPremijer je objasnio da je to prvih 10 autobusa koje je Ikarbus napravio u kooperaciji sa Mercedesom, dok će do kraja godine biti isporučeno još 20, a sledeće godine 80 takvih vozila.\nU Ikarbusu trenutno radi 300 radnika, a biće zaposleno još 30, najavio je on i dodao da su prihodi ovog preduzeća u ovoj godini iznosili 18 miliona evra, a prošle 1,5 miliona evra, što je povećanje od 15 puta.\nPrimopredaji vozila prisustvovali su i ambasador Nemačke u Srbiji Aksel Ditman, gradonačelnik Beograda Siniša Mali, generalni direktor Ikarbusa Aleksandar Vićentić i direktor GSP-a Željko Milković.\nGradski prevoznik je preuzeo prvi lot od ukupno 30 solo vozila, čija je nabavka ugovorena u aprilu, a vrednost tog ugovora iznosi 5.549.964 evra.\nSledeća isporuka planirana je za 6. oktobar, a poslednjih 10 autobusa biće isporučeno do 21. oktobra ove godine.\nNovi autobusi su urađeni po Mercedesovim standardima kvaliteta, imaju kapacitet od 100 putnika, odnosno 35 sedećih mesta i klimatizovani su.\nOva vozila poseduju i sistem za mobilni video-nadzor spoljašnjosti i unutrašnjosti vozila, sistem za automatsko brojanje putnika, antivandal sedišta i rampe za invalide.\nNabavka ovih autobusa bila je podsticaj domaćem proizvođaču i privredi uopšte, budući da 50 odsto komponenata u njima dolazi od srpskih dobavljača.\nGSP očekuje da će nabavka 30 novih solo autobusa bitno uticati na dalje povećanje kvaliteta usluge javnog gradskog prevoza, odnosno na veću pouzdanost voznog parka, kao i na smanjenje prosečne starosti vozila.\nTo će istovremeno imati i pozitivne efekte u oblasti ekologije, s obzirom na to da će se uključivanjem novih solo autobusa u saobraćaj smanjiti i emisija štetnih izduvnih gasova.\n← Folksvagen da ne brine, Srbe ne interesuju štetni izduvni gasovi\nDobrint: Folksvagen varao i u Evropi →\nVučić: Gašićeva biografija? Ne razumem pitanje\nVučić: Subvencije za potencijalne dobavljače Dženeral elektrika


Laguna - Bukmarker - Prikaz istorijske drame „Venecijanska maska“ - Knjige o kojima se priča\nZnala sam da se upuštam u ozbiljno štivo već na prvim stranicama ovog romana, ali sam ga završila za tri dana. Izuzetno detaljno ispričana priča koja se odvija u Veneciji u vreme Francuske revolucije i tokom poslednjih dana karnevala kada se nose maske. Ovo mesto i vreme su posebno fascinantni zbog kostima i zakona vezanih za njih. Preporučila bih svima koji žele da pročitaju ovaj roman da se unapred informišu o samoj Veneciji, karnevalu i maskama kako bi mogli da imaju u mislima sliku svake opisane maske jer ih ima zaista mnogo. Preporučila bih sajt http://www.bauta.it na kome možete naći mnogo informacija koje će vam upotpuniti ugođaj koji pruža čitanje ovog romana.\nŽivoti Marijete i Elene su međusobno povezani, na početku u muzičkom konzervatorijumu Opsedale dela Pijeta, a zatim kada se udaju za dvojicu muškaraca koji su veliki rivali. Iako bi njih dve najviše volele da nekako prekinu ovo smrtno neprijateljstvo između svojih novih porodica, žene imaju zaista malo moći i moraju da se služe obmanama i ubeđivanjima kako bi sačuvale svoje prijateljstvo.\nRetko se nailazi na roman koji ima ovoliko dobro napisanih likova. Čak i sporedni likovi imaju dubinu u svojim ličnostima i ubedljive motive iza svojih postupaka. Zaista mi se dopada autorkin stil i svima preporučujem njene prethodne romane „Na balu s kraljem“ i „Zlatna lala“.


► Na protestima u SAD uhapšeno najmanje 5.600 demonstranata\n02.06.2020 | 09:35h ► 11:26h Vašington\nFoto: Beta/AP/John Locher\nProtesti su počeli posle 25. maja kada kada je preminuo Afroamerikanac Džordž Flojd tokom brutalnog hapšenja u Mineapolisu, kada mu je policajac belac koji je sada optužen za ubistvo, Derek Čuvin kolenom pritisnuo vrat i držao ga u tom položaju skoro devet minuta sve dok nije prestao da se pomera, iako je Flojd molio za vazduh i govorio da se guši.\nBroj uhapšenih raste kako protesti sve više postaju nasilni i dok predsednik Donald Tramp poziva policiju i guvernere da žešće reaguju kako bi ugužili demonstracije.\nU Las Vegasu ustreljen policajac, u Sent Luisu ranjena četvorica\nPolicajac iz Las Vegasa ustreljen je u glavu u jednom od dva oružana sukoba za vreme protesta zbog smrti Afroamerikanca Džordža Flojda, saopštile su vlasti.\nU Sent Luisu su noćas ranjena četiri policajca tokom protesta koji su koji su počeli mirno ali su prerasli u nasilne kada su demonstranti počeli da razbijaju izloge i kradu, a u centru grada su izbili požari, saopštila je danas policijska uprava u tom gradu.\nU ponedeljak posle podne, nekoliko stotina ljudi mirno se okupilo ispred suda u centru Sent Luisa, uključujući gradonačelnicu Lidu Krevson i šefa javne bezbednosti Džimi Edvardsa.\nMeđutim kasnije su se demonstranti okupili ispred sedišta policije kada su policajci ispalili suzavac.\nDvojica policajaca povređena su i u Bafalu u državi Njujork od kojih je jedan u teškom stanju, kada je je na njih naleteo automobil.


Portal Sarajevo-RS.com - Filmom o Jadranki počinje ''Jahorina Film Festival''\nutorak, 13 Septembar 2016 18:18\nProjekcijom filma "Јadranka" autora Branka Lazića, sutra će u Palama biti otvoren 10. Međunarodni festival dokumentarnog i kratkog igranog filma "Јahorina film festival", tokom kojeg će do 18. septembra biti prikazano 150 filmskih ostvarenja iz 35 zemalja, od kojih je 14 iz BiH.\nNajavljujući ovu filmsku manifestaciju, direktor festivala Mirko Despić rekao je novinarima da je za ovogodišnji festival ukupno prijavljeno 970 filmova iz 98 zemalja, što potvrđuje da je rangiran među najprestižnijim regionalnim filmskim festivalima dokumentarnog filma.\nSelektor, dekan Akademije umjetnosti u Banjaluci Luka Kecman od 970 prijavljenih filmova u zvaničnu selekciju izabrao je 150 i to 31 dokumentarni film, pet dokumentarnih televizijskih filmova, 37 kratkih igranih filmova, 15 eksperimentalnih, 24 animirana, šest studentskih, 16 ekoloških i 16 turističkih filmova.\nDespić je potvrdio da je na ovogodišnji festival pristiglo nekoliko filmova sa filmskih festivala u Berlinu i Kanu, a veliki je broj i svjetskih premijera. On je istakao da je Kecman, pored obilja filmova, vodio računa o njihovom kvalitetu.\nOvogodišnji festival ima dva žirija. Dokumentarne i kratke igrane filmove ocjenjivaće žiri u sastavu Dario Ćulum, profesor Akademije umjetnosti u Banjaluci, Osman Arslanagić, profesor na Akademiji scenskih umjetnosti u Sarajevu i Snježan Lalović, novinar i autor velikog broja filmova.\nEkološke i turističke filmove ocjenjivaće predsjednik oba žirija, ambasador Slovačke u BiH Јan Pšenica, novinar i autor iz Zagreba Darko Halapija i novinar iz Sarajeva Dževdet Tuzlić.\nOtvaranje festivala biće održano u Kulturnom centru Pale sa početkom u 19.00 časova, a besplatne projekcije filmova održavaće se u hotelu "Damis" na Palama od 19.00 časova.\nGeneralni pokrovitelj Festivala je predsjednik Republike Srpske Milorad Dodik, a pokrovitelji su Ministarstvo civilnih poslova BiH, Ministarstvo prosvjete i kulture Republike Srpske i Ministarstvo trgovine i turizma Republike Srpske. Dodjela festivalskih nagrada i zatvaranje Festivala predviđeno je za subotu 17. septembra.\nViše iz kategorije: « Mladi zlatni lav filmu ''Na mliječnom putu'' Nagrade za najbolji ekološki projekat u BiH »


Uspešna realizacija najvećeg tržnog centra u regionu - Gradjevinarstvo.rs\nNa prva dva nivoa konstrukcije, projektovano je izvođenje stubova sa 2 ili 3 kratka elementa koji su imali funkciju nosača montažnih greda. Kako je projektovana geometrija stubova varirala u zavisnosti od pozicije, bilo je neophodno izraditi veliki broj posebnih oplata, gde se kombinacija TRIO i VARIO GT 24 sistema pokazala kao najoptimalnije rešenje. Ove namenski projektovane oplate su predmontirane na PERI lageru što je omogućilo brzo i efikasno izvođenje stubova kompleksne geometrije.\nZa podupiranje oplate međuspratnih konstrukcija projektovanim na visinama i do 14.8m, korišćeni su PERI UP Flex podupirači kao najsigurnije rešenje. Betoniranje međuspratnih konstrukcija izvedeno je MULTIFLEX oplatom koja je pokazala svoj pun potencijal prilikom izvođenja kružnih geometrijskih oblika na pojedinim delovima konstrukcije gde je neophodna visoka prilagodljivost oplate projektu.\nVisok stepen bezbednosti prilikom betoniranja zidova visine preko 5m bio je jedan od najvažnijih zahteva, a postignut je korišćenjem lakih konzolnih skela u sklopu TRIO sistema koje pružaju bolji osećaj sigurnosti prilikom izvođenja radova.


U zrenjaninskom Domu zdravlja „Dr Boško Vrebalov“ ove nedelje počela je obavezna vakcinacija protiv bakterije pneumokoka, potvrđeno je portalu zrenjaninski.com u ovoj zdravstvenoj ustanovi.\nPrema Pravilniku o programu obavezne i preporučene imunizacije stanovništva protiv određenih zaraznih bolesti, vakcinišu se deca rođena od 1. januara 2018. godine. Deca se vakcinišu u tri doze, a razmak između doza ne sme biti manji od četiri nedelje.\nPrva vakcina daje se detetu starosti od dve nedelje, druga doza sa tri i po meseca, a treća u šestom mesecu. Ukoliko roditelji dovedu svoje dete na preventivni pregled u planiranom periodu starosti deteta, to dete će dobiti ovu vakcinu kao primarnu vakcinaciju. Revakcinacija se daje sa navršenih godinu dana života.\n„Vakcine smo dobili u dovoljnoj količini da se pokrije prvi krug vakcinacije dece rođene od početka godine i distribuirane su na svim vakcinalnim punktovima. To znači da vakcine ima i u Dečijem dispanzeru, kao i u ambulantama u naseljenim mestima, tako da se sva deca vakcinišu istovremeno, kako u gradu tako i u selima. Bitno je napomenuti da je prema Pravilniku ova vakcinacija obavezna“, ističu u Domu zdravlja „Dr Boško Vrebalov“.\nTagoviDom zdravlja "Dr Boško Vrebalov" pneumokoka vakcinacija


Foto: Printscreen/YouTube | Ajaks proizvodi najviše igrača u Evropi\nN.N. 25.10.2021 21:28\nTo je šest fudbalera više nego što ih ima ukrajinski velikan Šahtjor (75) i čak 11 više od lisabonskog Sportinga, Dinamo Kijeva i Dinama iz Zagreba koji dijele treće mjesto sa po 70 igrača poniklih u svojim redovima.\nOdmah iza njih je Partizan, koji je šesti sa 69 fudbalera koji igraju širom kontinenta. Crvena zvezda je 11. sa 56 igrača koje je odgajila, dok je Vojvodina 18. sa 44 igrača u top takmičenjima.\nAko se gledaju samo klubovi iz "liga petice" najviše igrača poniklih u svojim redovima imaju Real i Barselona (po 42), a u top 5 su još i Olimpik iz Liona (32), Ren (30) i Pari Sen Žermen (30).\nPrema definiciji UEFA, "trening klubovi su oni klubovi u kojima su igrači između 15. i 21. godine igrali bar tri godine u kontinuitetu". Računaju se godine u kojima su proslavili 15. i 21. rođendan, prenosi Telegraf.


Predsjednik Republike razgovarao sa poljoprivrednim proizvođačima\nPredsjednik Republike Srpske Milorad Dodik razgovarao je danas u Amajlijama kod Bijeljine sa poljoprivrednim proizvođačima. Predsjednik Republike Srpske rekao je da je Republika Srpska spremna da pomogne poljoprivrednim proizvođačima ...Nastavite sa čitanjem\nPredsjednik Republike prisustvovao otvaranju Balkanskog veslačkog prvenstva\nPredsjednik Republike Srpske Milorad Dodik prisustvovao je danas u Andrićgradu otvaranju Balkanskog veslačkog prvenstva. Predsjednik Republike istakao je da je ponosan jer je Republika Srpska uspjela da organizuje jedno ...Nastavite sa čitanjem\nPredsjednik Republike Srpske i predsjednik Srbije svečano otvorili manifestaciju “Dani Srpske u Srbiji”\nPredsjednik Republike Srpske Milorad Dodik i predsjednik Srbije Tomislav Nikolić večeras su u Kolarčevoj zadužbini u Beogradu svečano otvorili manifestaciju “Dani Srpske u Srbiji”. Predsjednik Republike zahvalio je predsjedniku ...Nastavite sa čitanjem\nPredsjednik Republike uputio čestitku generalu Milomiru Savčiću povodom izbora za predsjednika BORS-a\nPredsjednik Republike Srpske Milorad Dodik uputio je danas čestitku generalu Milomiru Savčiću povodom izbora za predsjednika Boračke organizacije Republike Srpske. „Uvjeren sam da ću sa Vama imati kvalitetnu saradnju, ...Nastavite sa čitanjem\nPredsjednik Republike svečano otvorio fabriku “Mak mladost”\nPredsjednik Republike Srpske Milorad Dodik svečano je otvorio danas u Mrkonjić Gradu fabriku za proizvodnju gotovih odjevnih predmeta “Mak mladost”. Svečanosti su prisustvovali i premijer Republike Srpske Željka Cvijanović, ...Nastavite sa čitanjem\nPredsjednik Republike prisustvovao otvaranju Jevrejskog kulturnog centra\nPredsjednik Republike Srpske Milorad Dodik prisustvovao je danas u Banjaluci otvaranju Jevrejskog kulturnog centra. Predsjednik Republike Srpske rekao je, obraćajući se gostima, da je Jevrejski kulturni centar u Banjaluci ...Nastavite sa čitanjem\nPredsjednik Republike Srpske Milorad Dodik razgovarao je danas u Beogradu sa predsjednikom Vlade Srbije Aleksandrom Vučićem. Predsjednik Republike Srpske izjavio je da je sa premijerom Srbije dogovorio da se ...Nastavite sa čitanjem\nPredsjednik Republike primio novoimenovanog ambasadora Njemačke u BiH\nPredsjednik Republike Srpske Milorad Dodik primio je danas u Banjaluci novoimenovanog ambasadora Njemačke u BiH Kristijana Helbaha. Predsjednik Republike Srpske informisao je ambasaora Njemačke Kristijana Helbaha da je Republika ...Nastavite sa čitanjem\nPredsjednik Republike primio predstavnike jevrejske organizacije iz inostranstva\nPredsjednik Republike Srpske Milorad Dodik primio je danas u Banjaluci predstavnike nekoliko jevrejskih organizacija iz inostranstva. Predsjednik Republike Srpske je istakao da srpski i jevrejski narod vežu izuzetne prijateljske ...Nastavite sa čitanjem\nPredsjednik Republike prisustvovao svečanosti povodom 10 godina rada Fabrike obuće „Bema“\nPredsjednik Republike Srpske Milorad Dodik prisustvovao je danas u Banjaluci svečanosti povodom 10 godina rada Fabrike obuće „Bema“.Predsjednik Republike Srpske izjavio je da će institucije Republike Srpske finansijski pomoći ...Nastavite sa čitanjem\n« Previous 1 2 ... 158 159 160 161 162 163 164 165 166 167 ... 210 211 Next »


Razotkrivena istina o kojoj se dugo ćutalo: Samsung i Apple namerno usporavali telefone da bismo kupili nove | Telegraf - Najnovije vesti\n24. oktobar 2018 | 21:41 » 09:49\nItalijanski organi kaznili su kompanije koje su obmanjivale korisnike\nFoto-ilustracija: M. Đorđević, Pixabay\nDva vodeća proizvođača mobilnih telefona Samsung i Apple kažnjeni su zbog toga što su osvežavanjem softvera usporavali rad uređaja.\nApple će morati da plati 10 miliona evra, a Samsung upola manje, nakon što su italijanski istražitelji otkrili kod njih nešto što nazivaju "planiranom zastarelošću".\nTo zapravo znači da su telefone konstruisali sa direktnom namerom da se vremenom usporavaju, navodeći vlasnika da kupi novi.\nIstraga je pokrenuta u januaru od strane italijanskog tela za kontrolu konkurencije, koje je otkrilo da su softverske nadogradnje koje su nudile obe kompanije imale negativan uticaj na performanse uređaja.\nTo je prva kazna takve vrste protiv kompanija koje proizvode pametne telefone, iako se duže vreme sumnjalo da ovaj problem postoji.\nSvako ko je koristio telefone ovih kompanija mogao je da primeti kako telefon "umire" vremenom iako nisu uradili ništa što bi tome doprinelo.\nItalijanski organi razotkrili su kod ovih kompanija nepoštenu poslovnu praksu. Utvrđeno je, takođe, da određeno osveženje softvera operativnog sistema uzrokuje ozbiljne probleme i značajno smanjuje performanse telefona.\nKazna od pet miliona evra je maksimalna, ali je Apple dodatno kažnjen sa još pet miliona evra zbog drugog problema koji se tiče baterija.\nI Apple i Samsung moraće sada na italijanskim sajtovima da ostavljaju potrebne informacije.\nApple je, inače, priznao prošle godine da je softerski usporavao telefone, tvrdeći da su to učinili kako bi se izbeglo iznenadno gašenje telefona zbog oštećenja njihovih litijumskih baterija. Zbog toga su i kažnjeni sa dodatnih pet miliona.\nApple se izvinio i ponudio zamenske baterije po nižoj ceni, kao i opciju da se zaustvi usporavanje procesora, kao i prikaz trajanja baterije.\nEvo šta sve znamo o Samsungovom savitljivom telefonu - koliko će koštati, kako će izgledati i kada bi mogao da bude predstavljen\nEU OTKRILA VELIKU PREVARU EPLA: Varali ste na porezima, a sad platite milijarde evra!\nTagovi: Epl, Mobilni telefon, Samsung, Smartfon, Softver, spor telefon, usporavanje telefona\nUkica 25.10.2018 07:13\nNe daj boze Srbija da krene da se bavi ovim stvarima, ne bi mogli da nas isplate za 100 godina\nSa 25.10.2018 07:10\nSamsung mi se usporio posle godinu dana, a sad imam xiaomi i radi posle godinu dana jos uvek bez problema...\nBoki 25.10.2018 04:25\nZato ja ne ažuriram softver i sve radi kao prvog dana. Zar neko još nije shvatio? I Windows svakim novim apdejtom usporava rad računara, najgore od svega je što se ne može iskljičiti, on se ažurira iako mu to nije dozvoljeno.


Ambasador Ruske federacije u CG Vladislav Maslenikov primio delegaciju SOBNOR-a CG u Podgorici | SNP\nAmbasador Ruske federacije u CG Vladislav Maslenikov primio delegaciju SOBNOR-a CG u Podgorici\nјун. 24 Друштво no comments\nU sjedištu ambasade u Podgorici ambasador Ruske Federacije u Crnoj Gori Vladislav Maslenikov sa saradnicima primio je predsjednika SOBNOR-a Crne Gore Radojicu Radojevića i sekretarku SOBNOR-a Radmilu Čagorović, gdje je održan i prijateljski sastanak.\nSastanku su prisustvovali zamjenik ambasadora Vladimir Gurko, savjetnik Nikolaj Rudajev i šef kabineta Kiril Kirzha, treći sekretar u ambasadi.\nU prijateljskom razgovoru dogovoren je dalji tok saradnje u cilju poštovanja i očuvanja mira u svijetu, njegovanju svijetlih tradicija NOR-a i slijeđenju tekovina rata i revolucije.\nPredsjednik SOBNOR-a Crne Gore, Radojica Radojević se zahvalio na prijemu i u svom obraćanju čestitao izbor ambasadora Maslenikova, upoznao prisutne sa istorijatom ove organizacije, budućim planovima i poželio ugodan boravak u Crnoj Gori. Radojević je istakao značaj ruskog naroda koji je herojskom borbom dao najveći doprinos na tlu Evrope u slamanju fašizma i nacizma u II svjetskom ratu.\nPozdravljajući delegaciju SOBNOR-a Crne Gore, ambasador Maslenikov u svom prigodnom obraćanju istakao je da je u današnjoj situaciji u svijetu važna zajednička saradnja svih veteranskih organizacija u cilju mira, sprečavanja oživljavljanja fašizma i terorizma u svijetu i očuvanja istorijske istine za buduće generacije i nadu da će u budućnosti veterani različitih zemalja, kao jedinstvena porodica, posvetiti sve svoje napore očuvanju mira i dobrobiti svih naroda.\nOpšti je zaključak prisutnih da je velika odgovornost naše generacije i naših mladih pokoljenja da sačuvamo ideju antifašizma i borimo se za svijetle i časne tekovine NOB-e, jer braneći i čuvajući ideju antifašizma branimo našu budućnost i čuvamo ponos slavnih predaka koji su nam ostavili u amanet da čuvamo stečenu slobodu. U ambasadi Ruske Federacije u Crnoj Gori bio je srdačan, topao i drag doček, te dogovrena svečanost u vezi dodjeljivanja 22. jubilarne medalje povodom 75 godina od pobjede nad fašizmom, veteranima SOBNOR-a Crne Gore od strane Ruske Federacije.\n← Saopštenje za javnost OO SNP Budva\nHaos u Budvi: Policija bacila suzavac, kamenovana stanica policije →


Vukomanović: SPS je Vučićev vazal - Politika - Dnevni list Danas\nPočetna » Politika » Vukomanović: SPS je Vučićev vazal\nPoslanica u Skupštini i bivša funkcionerka Socijalističke partije Srbije (SPS) Dijana Vukomanović ocenila je danas da se prvi put u istoriji SPS dogodilo da ta stranka nema predsedničkog kandidata i da ona ne veruje da će se članstvo odazvati pozivu da glasa za Aleksandra Vučića.\n1Piše: Fonet 17. marta 2017. 12.45\nVukomanović je, na konferenciji za novinare, istakla da je to bilo iznenađenje ne samo za nju, već i za članove i lokalne funkcionere i da ozbiljno dovodi u pitanje dugoročni opstanak SPS.\nPrema njenim rečima, stranka je došla u situaciju da bude u vazalnom odnosu prema Vučiću, a kako je predvidela, SPS će izgubiti identitet i ideologiju.\nDačić je tražio od članova SPS da glasaju za Vučića. To se ne traži ni od neiskusnijih i stranaka bez ideologije, i mislim da se članovi SPS neće odazvati tom pozivu, ocenila je Vukomanović.\nAleksandar Vučić, Dijana VukomanovićBeograd\nDačić pačić: kaže:\n17. marta 2017. u 19.52\nSve ću da radim,sam da ne radim!


Nastavlja se Superliga: Susret gradskih rivala na 'Karađorđu'\nIzvor: Radio 021, 14.Feb.2020, 12:14\nNakon dve neuspešne sezone, navijači Vojvodine konačno su imali priliku da gledaju dobre partije svog kluba. Vojvodina se na polusezoni izborila za treće mesto na tabeli sa dva boda manje od drugoplasiranog Partizana i 11 bodova manje od Crvene zvezde. Nasuprot tome, Proleter je 11. na tabeli i bori se za poziciju koja će ga odvesti u plej-of prvenstva.\nU prvom delu sezone Voša je ostvarila 13 pobeda, tri remija i četiri poraza. Klub se pojačao tokom pauze koja je trajala više od dva meseca, ali su otišli kapiten Ranko Veselinović, najbolji strelac Bojan Matić,...


Savet: potrudite se da soba ima dovoljno dnevne svetlosti umesto veštačkog svetla!\nSavet: stvorite zdravu klimu u zatvorenom prostoru sa svežim vazduhom i dobrom ventilacijom\nVodite računa da kućna kancelarija bude dobro izolovana!\nUdobni uslovi važni su za dobru koncentraciju – odaberite maksimalan komfor!\nAko mislite da bi bilo sjajno da možete otvoriti i zatvoriti prozore neprimećeno čak i tokom video-poziva, nemojte zaboraviti da možete izabrati i krovne prozore na automatsko upravljanje i daljinski upravljač kojim se zgodno upravlja VELUX ACTIVE ! Aplikacija (iOS & Android) automatski prati kvalitet vazduha i temperaturu i osigurava svežu i zdravu klimu u zatvorenom prostoru – a svakodnevno postaje sve pametnija u pogledu vašeg doma i preferencija.\n Buduće radno mesto – studija „Iskustvo zaposlenih” : https://hbr.org/2018/09/the-1-office-perk-natural-light\n21.02.2022 Enterijer - Uređenje doma